
EF jends Herred ligger mellem de to Købstæder 
Viborg og Skive. Mod Vest og Syd danner 
SkiveFjordogKarup Aa Grænsen, den sidste er 
tillige Amtsgrænse mellem Viborg og Ringkøbing Am- 
ter. Mod Øst strækker Herredet sig til Hjarbæk 
Fjord og Fiskbæk Aa, og mod Nord randes det 
af den Del af Limfjorden, der bærer Navnet 
Lowns Bredning. $ 

Længden (Nord—Syd) er 38 km, og største 
Bredde 17 km, Flademaalet er ca. 436 km?. 

Egnen var oprindelig fattig; Lyngen bredte sit 
mørke Tæppe over store Strækninger; store Arealer af 
Mose og Kær laa ubenyttet hen; Undergrunden vår 
sandet og lidet givtig; men ogsaa her har de moderne 
Dyrkningsmetoder som saa mange andre Steder ændret . 
Billedet. Store Strækninger af den bedre Hede er om- 
dannet til Agerjord, Mose og Kær er kultiveret, og si- 
den 1877 er der beplantet saa megen Hede, at de 
mange gennem Hedeselskabet fremtryllede Plantager 
dækker et samlet Areal af ca. 1830 ha. Som Vidne om 
tidligere Tiders Goldhed og Ufrugtbarhed kan nævnes, 
at der i Fjends Herred gaar ca. 24 ha paa en Tønde 
Hartkorn. Befolkningsmængden var 1925 noget over 
12,000; men 1801 var den kun 4268. F jandboer 
er Egnens Udtryk for Herredets Befolkning. 

Fjends Herred — i Valdemars Jordebog 
Fyallanshæreth); 1488 Fientz' Herred — 
hørte i Middelalderen til Salling Syssel, senere 

til”Hal'd Leno 6 okt BASER O 
forenedes Hald og Skivehus Amter, og af disse i For- 
bindelse med. Hovlbjærg, lse Se ven fer ove 





Lysgaard Herreder oprettedes ved Resolution af 
10. Marts 1794 Viborg Amt. 

Landevejen fra Viborg til Skive deler Herredet i 
Nordfjends og Sydfjends. Den nordre Del er den bed- 
ste, og der findes alle Herredets Herregaarde. 

Paa Kysten er fundet Affaldslag, der viser, at den 
ældre Stenalders Jæger- og Fiskerbefolkning har fun- 
det Vej dertil, og fra den yngre Stenalder findes der 
adskillige Høje. 

Flere Steder er Terrainet stærkt kuperet, store 
Bakker veksler med dybe Dale, bratte lyngbeklædte 
Skrænter støder op til smukt grønne af Smaabække 
sennemstrømmede Engdrag, og mod Syd ved Lands- 
byen Davbjærg hæver den mægtige Daas sig over 70 m 
i Vejret og synes milevidt. Der er saaledes overalt no- 


get at se for Turister; dog ikke af den Slags, der kun 


skal have Navne i deres Dagbog, men af dem, hvis Øje 
straaler, og hvis Sind er fyldt med Glæde, naar de 
vandrer i den frie, skønne Natur. 


Daglig Dont og Klædedragt. 


I de korte Vinterdage var alt Arbejde jo Inden- 
dørssyssel. Sent stod man op; thi Arbejde ved Lys 
gjorde de sjælden, men henad 7 eller 7% blev der 
levende paa Gaardene. 
…… Karlene gik i Stalden for at gøre Morgentjeneste 
(muge, skære Hakkelse og strigle Hestene), ogsaa Kø- 
restudene stod i Stalden og blev passet af Karlene. 

Drengene tog fat paa Mugningen i Kostalden og 
Fodringen af Køerne og Ungkreaturerne. I Mørket 
mislykkedes mangt et Arbejde og maatte gøres om 
igen; men det gjorde man uden at knurre. 

Pigerne maålkede Køerne. Paa hver Gaard var 
der som Regel 4—6 Køer, dog kunde enkelte have helt 
op til 8. 

Mens Morgenarbejdet foregik i Staldene, lavede 
Husmoderen Davren til, og snart samledes man om 
Davrebordet. Lidet blev der talt; det var, som man 

ikke var blevet rigtig vaagen. Ved de andre af Da- 
gens Maaltider var der mere Humør, saa hørte man 
Skæmt og Lystighed, og de unge havde stedse noget 
at drille hverandre med. 

Var Davren sat til Livs, gik man til Dagens Slid. 
Karlene tærskede i Laden. Det var før Maskinernes 
Fremkonst, Plejlen maatte banke hvert Korn af Akse- 
ne, saa der var nok at gøre Vinteren igennem, og 
Tærskningen blev kun afbrudt ved de nødvendige Pav- 
ser, . naar Hestene og Kørestudene skulde have lidt 
Hakkelse, naar det aftærskede Korn skulde renses, 
eller et Snefog havde fyldt Vejene, saa man maatte 
ud for at kaste farbar Vej igen. 

Drengene arbejdede i Kostalden, dels skulde Køerne 
nu og da have et Foder, og dels maatte man i Mellem- 
tiden gøre Forberedelser til den næste Omgang. 

Pigerne hjalp til inde, dels med Rengøring og 
Madlavning, dels med de Hjemmesysler, som man da 
drev. Men Indendørsarbejdet blev dog afbrudt et Par 
Gange, naar Køerne atter skulde malkes. 

Man havde egentlig aldrig travlt om Vinteren, og 
skønt det hed sig, at Middagssøvnen hørte op til Sep- 
tember, var der dog mange, der ogsaa onmi Vinteren tog 
sig en lille Lur efter Middagen. 

Naar Mørket faldt paa, samledes alle Gaardens 
Folk i Stuen for at tage fat paa deres Aftensyssel. 

Kvinderne spandt Hør og Blaar til Lærred, Tvist- 
lærred var paa den Tid ikke kendt blandt Bønderne, 
de syede, strikkede eller stoppede m. m. 

Karlenes Arbejde var meget omfattende. Meget 
af det, de lavede, hentes nu hos Haandværkeren; men 
man havde smaat med Penge, og ,,en Daler sparet, er 
en Daler tjent". "De strøg Siim; bandt Kurve, ,,Løv" 
og Riskoste; de flettede Halmstrimler til at tætte Dø- 
rene med, saa der ikke i Snestorm skulde fyge alt for 





stilken < ane 

meget igennem; der blev ogsaa flettet Halmmaatter til 
at sætte paa Alkovesengenes Vægge. Seletøj med 
Halmpuder til Kørestudene lavede man ogsaa selv, og 
naturligvis lavede man ogsaa selv Skafter til Skovle; 
Spader og Grebe, ligesom Tærskeren i Regelen selv 
lavede sin Plejl paa nær ,,æ Pikk", 





Mand, der snor Reb. 


Pigernes Malkeskamler skulde ogsaa repareres nu 
og da, og Træsko skulde beslaas. Rundt "om i de 
gamle Huse og paa vore Museer findes Syæsker, Mang- 
letræer, Smaaæsker m. m., der vidner om, at mange 
Karle var haandsnilde og havde Kunstinteresse. 

Naar Aarets Høst af Uld skulde forarbejdes, maatte 
Kvinder og Mænd arbejde sammen. Hver Kvinde 
spandt paa sin Rok, og hver Mand haandterede sine 
Karter, ,,xobb æ Kaarf. Hver Mandsperson skulde 
forsyne en Pige med ,,Tejer", og han skulde helst have 
lidt Oplag til Aftenen efter. 

Det blev jo ikke som nu en 8-Timers Arbejdsdag, 
og ud paa Aftenen kunde Humøret blive lidt trægt; 
men saa stemte en op med en Sang, en Kærestvise, en 
af de sidste Skillingsviser eller sligt, eller der var en, 
som fortalte en Historie, en sælsom Oplevelse, til fælles 
Moro. 

Ud paa Aftenen blev Kingos Salmebog taget frem. 
Denne og Biblen var de eneste Bøger, der fandtes i et 
Fjandbohjem paa de Tider. Man sang en Salme, holdt 
en kort Andagt, og derefter foretog Manden sin Runde 
og slog Kors for Dørene. Naar han atter var til Stede 
i Stuen, sang man: 


Vi os befale i Jesu Vold, 

naar vi vore Øjen lukke, 

Gud være vor Klippe, vort Værn og Skjold 
mod alt ondt, der os kan trykke! 

Glæde os Gud i Himmerig!") 


Dermed vår Dagens Syssel endt, og enhver søgte 
sit Leje for at overgive sig i Søvnens Årme. 

I Sommertiden foregik Arbejdet paa Mark og i 
Eng og nu og da ogsaa i Heden. Da var det Pigernes 
Tur til at hjælpe Karlene. De maatte sprede Møget, 
rive Høet og i Høstens Tid binde op efter en Karl, der 
gik med Le. Mejemaskiner var jo ikke kommet frem 
paa den Tid. 

Man stod op med Solen og arbejdede, saa længe 
den var paa Himlen, saa Dagen var lang; men alt 
skulde gøres med Haanden, og ,,0psæt aldrig til i 
Morgen, hvad du kan udrette i Dag", var godt Latin 
i Fjends Herred. 

Skønt Slidet var haardt, var Fjandboernes Ind- 
tægter kun smaa, og det var derfor ikke Herreretter, 


+) Sjette Vers af Sthens Salme: Den lyse Dag forgangen er. 

der blev sat paa deres Borde. Men skal man tage efter 
Sagnene om stærke Mænd>), maa Kosten have været 
baade sund og nærende. 

Byg- og Boghvedevælling, Grød og Grønkaal 
samt lidt Sul til Kaalen var staaende Retter. Selv i 
større Gaarde slagtedes der kun et Svin aarligt, og 
selvom der slagtedes en Del Faar og Lam, var det jo 
kun Hedefaar, og de var baade smaa og magre. 

Davren var — særlig i Sommertiden — Valleost 
(kogt osteholdig Valle); men da Kartoflerne kom frem, 
ændredes Fjandboernes Spiseseddel. Deres Jord eg- 
nede sig fortrinligt til Kartoffeldyrkning, og af Kartof- 
ler kunde der laves meget: Kogte Kartofler, stegte Kar- 
tofler og Kartoffelgrød. 

Stegte Kartofler brugtes tidt i Stedet for Mellem- 
mad, og de kunde ligefrem bruges som Gilderet, det 
var saaledes almindeligt, at man ved Barnedaab, før 
man tog af Sted til Kirke, nød stegte Kartofler med 
en Dram og en Taar Øl til. 

Hvor Kartoflerne ikke afløste Mellemmaden, : be- 
stod denne gerne af Brødskiver med lidt Ost, Spege- 
pølse, Flæsk eller maaske et haardkogt Æg til. 


x) Stærke Jens Hansen fra Gammelstrup, der døde som 
Fattiglem omkring 1880, var saa stærk, at han paa 
Lundgaard trak et Læs Møg op af Møddingshullet, og 
det var endda saa stort, at Hestene ikke kunde trække 
det op. 

Ogsaa Sagnet om den stærke Mand, der bruger Plo- 
ven som Pegepind, kendes. Det var nogle Folk fra 
Viborg, der havde hørt om den stærke Jens Vallebæk 
i Grønhøj. De tog ud for at se ham, og da de kom 
dertil og ikke vidste, hvor han boede, henvendte de sig 
til en Mand, der gik og pløjede, og spurgte om. den 
Gaard, hvor stærke Jens boede. Manden spændte He- 
stene fra, tog Ploven i højre Haand og pegede over 
mod en af Gaardene. Viborgmændene drog hjem; thi 
nu havde de set den stærke Mand. 

Maatte man spare paa sjældne Retter, maatte man 
ogsaa spare paa Klæderne. Tøjet var naturligvis hjem- 
melavet, og den egentlige Pengeudgift var kun Beta- 
ling for Stampning, Farvestoffer og Syløn. Man far- 
vede selv, og ogsaa ufarvet Tøj blev anvendt i stor 
Udstrækning. 

I den kolde Aarstid brugte Mændene Skindbukser 
og Skindtrøjer, ja, gamle Folk gik ofte i Skinddragten 
hele Aaret rundt baade i Helligt og Søgnt. Saadan en 
Skindhabit var forholdsvis kostbar — Garverne skulde 
jo have Betaling for Tilberedning af Skindene; men til 
Gengæld var den næsten uopslidelig. Hovedbedæknin- 
gen var om Vinteren rød Toplue med Plosning paa 
Nederkanten, om Sommeren brugte man Filthat, senere 
kom Kasketten frem. Det daglige Fodtøj var Træsko 
med Krammer. 

Skulde en Mand til Kirke eller udenbys, bar han 
den saakaldte Ullenskjøt, en Frakke med bred, opstaa- 
ende Krave, store Sidelommer og Skøder (Fligr), der 
naaede ned over Knæene. Unge Karle brugte ved slige 
Lejligheder Stumptrøje, et Klædningsstykke, som og- 
saa gamle Mænd undertiden optraadte i. 

Kvinderne brugte høj- eller kraprøde Bindeær- 
mer; nedringet, stribet Snøreliv med Stropper over 
Skuldrene; tærnet eller — naar det skulde være finere 
— hvidt Tørklæde om Overkroppen, uldent Skørt, stri- 
bet, blaat eller mørkerødt. Paa Hovedet bar Kvinderne 
en Kappe, som bestod af en hvid Pul med en til Ne- 
derkanten heftet Strimmel af fint, hvidt Stof; Strimlens 
Overkant var besat med Kniplinger, der naaede helt 
om Hovedet og gik frem paa Kinderne, endvidere bar 
de et fint kulørt — dog som Regel rødt — Pande- 
klæde. 

At Fjandboerne ikke har manglet Sans for det, 
der tog sig ud, ses af deres Højtidsdragter. Særligt 

Brudedragten blev der ofret paa; men mangen en fik 
kun denne ene Stadsdragt hele sit Liv; for sjælden blev 
den brugt — kun ved særlige højtidelige Lejligheder, 
samt de to Gange om Aaret, de gik til Alters. g 

Mandens Brudedragt var, naar man begynder fra 
oven, højpullet Hat, der som oftest var af Filt, men 
ogsaa kunde være af i 
Silke eller Haar; Ul- 
lenskjøt af velstampet, 
blaat — købstadfarvet 
— Tøj, der naturlig- 
vis var hjemmelavet, 
forsynet med blanke 
Metal- eller Sølvknap- 
per; blaa manchestes 
Bukser: med Sølv- 
spænder og -knapper 
paa Knæene; hjem- 
mestrikkede,  tykval- 
kede, blaa eller hvide 
Strømper og Sko med 
Sølvspænder, enkelte 
brugte dog ogsaa 
Skaftestøvler. Som 
Kørekappe brugte man en Chenille. 

Kvinden bar damaskes Kjole — vidt: Skørt — 
med et bredt Silkebaand, fastgjort om Midien; forpaa 
sad et Sølvspænde; paa Hovedet Kappe med fine Knip- 
linger og ,,Stork" (et Stykke fint Knipling over Pan- 
den), samt en Dusk af fine, kulørte Silkebaand under 
Hagen, paa Fødderne havde hun Fedtlæderssko med 
en Dusk over Vristen, enkelte havde ogsaa Sølv- 
spænder. — Ude havde hun et, Silketørklæde over Ho- 
vedet, og hendes Kørekaabe var sammenheftet med 
Sølvhægter under Hagen. 





Fjandbo-Kone. 











or 

Erhverv. 


Skønt Jorden, som før nævnt, var ringe, var Land- 
brug dog Fjandboernes Hovederhverv. 

Først gjaldt det naturligvis om at producere, hvad 
de selv havde Brug for til Føde og Klæder; men til 
Skatter og Afgifter og Ting, de ikke selv kunde ud- 
føre, maatte de have Penge, og derfor var det nødven- 
digt at afsætte en Del Produkter, især Smør og Korn. 

Parti af Hulvej v. Tastumgaard (gammel Viborgvej). 


I den tyndtbefolkede Egn kunde der ingen Køb- 
mænd leve, og al Omsætning maatte derfor foregaa i 
Byen, for Fjends Herreds Vedkommende altsaa i Vi- 
borg. Det var en hel Begivenhed, naar en Fjandbo 
skulde til Viborg. Langt var der, Vejene var daar- 
lige, og Hestene var ikke af bedste Slags, saa det tog 
lang Tid at naa frem, og tidlig maatte man hjemme- 
fra, og naaede man saa endelig frem til Viborg Port, 
var der nye Fortrædeligheder. at overvinde. Lige ved 
Indkørselen til Byen var Bommen, og ved den stod 
den forhadte Tolder, der rodede og ragede i alt, hvad 
de havde med, og krævede Betaling i klingende Mønt, 

for at man kunde føre Varerne ind i Byen. Var det til- 
med en Torvedag, man kom, kunde man faa Lov at 
holde foran Porten i Timevis, før Efterseningen var til 
Ende. ry 

Tolden var en forhadt Afgift, og var det muligt 
at snyde for den, gjorde man det. Evadøtrene førte 
— som i Verdenskrigens Tid — adskilligt med sig 
under Skørterne, og at ogsaa Mændene snød, hvad 
snydes kunde, fremgaar tydeligt af følgende lille Hi- 
storie: 

En Mand i Sydfjends laa paa sit Dødsleje. " Han kaldte 
sine Slægtninge hen til Sengen én for én og talte lidt med 
dem. Til sidst kom hans Søn, der var saa gammel, at han 
i flere Aar havde staaet for Styret paa Gaarden. Faderen for- 
manede ham til at leve fromt og kristeligt, men hvor han 
kunde, og saa tidt det var muligt, at snyde Tolderen. Han 


tilføjede, at han selv i Forstaaelse med sin Købmand i Viborg 
i samfulde 22 Aar havde snydt Toldvæsenet. 


Naar Fjandboerne endelig var naaet gennem Bom- 
men, gjaldt det om at faa Varerne afsat, saa man kunde 
faa købt ,,Specerier" og andet, som man havde Brug 
for derhjemme; men ogsaa dette havde sine Vanske- 
ligheder, da Byfolkene undertiden vilde benytte sig af 
Landboernes Godtroenhed og mindre Verdenserfaring, 
og var en Mand ,,tokkewon"%), kunde han komme ud 
for adskilligt, hvad følgende Beretning viser: 


En Gaardmand, der boede midt mellem Holstebro og 
Viborg, tog en Dag til sidstnævnte By for at afhænde Land- 
brugsprodukter, bl. a. Smør. For at naa den nogle og tyve 
Kilometer lange. Vej frem i rette Tid tog han tidlig hjemme- 
fra; ved Bommen betalte han ærligt og redeligt Told af alle 
sine Varer, og da han var kommet ind i Købmandsgaarden, 
sørgede han først for sine Heste — Gaardskarle kendtes endnu 
ikke — spiste sin Mellemmad og gik med sit Trug, fyldt med 
Smør, ud for at handle. Manderf kendte ikke Forskel paa 


4) Smaasær. 

offentlige og private Bygninger, og som han nu gik hen ad 
Gaden, kom han forbi Arresten. Fra Kældervinduet var der 
en Mand, der anraabte ham og vilde købe hans Smør. De 
blev enige om Prisen, Bonden stak Smørret gennem Vinduet 
og fik Anvisning paa at gaa hen til Fordøren, saa vilde Hu- 
sets Frue komme med Betalingen. 

Længe stod Manden og ventede, før der kom nogen, og 
da der endelig kom en Mand ud, vidste han naturligvis intet 
om Smørret. Efter et nyt Spand af Tid kom Arrestforvareren, 
og da Bonden henvendte sig til ham om Pengene, sagde han, 
at det var Arresten, at Bonden havde solgt sit Smør til en 
Fange, hvad der var ulovligt, saa han maatte skynde sig at 
komme ud af Byen. 

Bonden blev naturligvis ilde til Mode; han skyndte sig ud 
af Byen og hjemefter, rigere paa Erfaring end paa Penge. 


Skulde der afsættes noget af Besætningen, var det 
aldrig den nære Købståd, som man drog til, saa gik 
Færden som Regel mod Syd. 

Fra Mors og Salling kom store Drifter af Stude 
gennem Herredet og drog Syd paa til Husum Marked. 
Var der opkøbt Stude i Fjendsherred, blev disse taget 
med, og da maatte undertiden nogle Fjandboer følge 
med som Drivere; men saadanne Drifter udgik ogsaa 
til Tider fra Fjends, og saa var naturligvis den med- 
følgende Betjening Fjandboere. 

Hver Egns Beboere havde sine Steder at gøre 
Holdt, og Fjandboernes mærkeligste Station paa Vejen 
var ,,Barre")" Prejstgor" 1 Ringkøbing "Amt. "Dette 
Gæstgiversted var en udgravet Kæmpehøj, hvori en 
Kone havde taget Bolig og drev sin Virksomhed, natur- 
ligvis uden Bevilling og vel uden Øvrighedens Vi- 
dende. 

Stedet var vel egnet til at holde Rast. Der var 
en Del grønne Pletter med sivkransede Smaadamme, 


og flere af de Veje, der løb gennem Heden, gik over 


+) Barde? 

Stedet, og da Heden var ikke mindre end godt 20 km 
lang, en hel Dagsrejse for en Studedrift, var et Hvile- 
og Forfriskningssted paa sin Plads. 

Det var naturligvis ikke noget mondænt Traktør- 
sted. Et Rum gjorde det ud baade som Gæstgiverstue 
og Privatlejlighed. Væggene var af tilskaarne Hede- 
tørv. Loftet bestod af Rafter, overstrøet med Lyng, 
og derover var der Jord og Sand, hobet op i en Run- 
ding, saa Vandet kunde løbe bort. Gulvet bestod af 
den raa Jord. 

Heller ikke Møblementet vilde tage sig ud i en 
moderne Restaurant. Bord og Bænke bestod af Fjæl, 
som var fastgjorte paa nedrammede Pæle. Som sær- 
lig Luksus virkede et Par Stole med Halmsæder. I 
et Hjørne af Rummet fandtes Ildstedet, hvorfra Røgen 
drev op gennem en Tud i Taget. 

Gæstgiversken, der gik under det klingende Navn 
»Barre Prejstkuen”, serverede ikke Herreretter; " man 
maatte nøjes med Kaffe og haarde Tvebakker, en Mal- 
urtdram eller et Glas Brændevin. 

Kaffebønnerne blev brændt i en Lerpande, an- 
bragt paa Tørvegløder, derefter maset med en rund- 
agtig Kampesten, og Kaffen blev tragtet i en Lerkande. 
Trods den liden Hygge drak Studedriverne den brune 
Vædske med Velbehag. 

Studene fandt ogsaa Behag i et Hvil, hvor der 
kunde blive Tid til at nippe lidt Græs her og der, faa 
en Taar Vand og bag efter at kunne tygge Drøv i 
Ro og Mag. 

Det var selvsagt ikke let at skaffe Fløde til Kaf- 
fen; men saa hjalp man sig ved at komme mere Farin 
i eller ved at tage en dobbelt Portion Kandis til. Men 
saadan en Drift Kvæg kunde ogsaa til Tider skaffe 
Fløde til Huse, for af og til vår der en Ko i Flokken. 
Æ Prejstkuen havde da det Hverv at malke saadanne 

Køer og fik Mælken som Løn for sit Arbejde. Saa 
formelig flød Beværtningen med Mælk og Fløde, og 
naar Driverne atter var taget af Sted, stod de sorte 
Lerfade (Sætter) tidt fyldt med den hvide Vædske, 
der dannede Forraad til næste Hold. 

For længe siden er ,,Barre Prejstgorf forsvundet. 
nÆ Prejstkuenter klor” lænestiundereMuldemhosæde 
Drivere, der paa Hen- og Hjemrejsen til og fra Husum 
tog"indfi dette Hedens”, Hotelsskert Tor længste lagtetil 
Hvile paa Fjends Herreds Kirkegaarde. De moderne 
Dampuhyrer, Togene,. dumrer ad skinnebelagte Jærn- 
veje Syd paa med det Kvæg, som Bønderne kan und- 
være; poesiforladt er denne Omflytning blevet; men 
blandt Herredets Beboere gaar. der endnu Frasagn om 
de lange Ture til Husum, og de herlige Ophold ved 
næ Prejstkuen i Barre 

Fra Salling og Mors kom der ogsaa ofte store 
Flokke af magre Svin, der blev drevet Syd paa for at 
blive fedede; men. den mærkeligste Drift var vel nok 
Gaasedriften. De store Gaaseflokke blev ført frem af 
en Mand, ,,æ Mejster", som Fjandboerne kaldte ham, 
og han havde gerne nogle Drenge i Konfirmationsal- 
deren; til Hjælp. Et Par Dage før ,,æ. Mejster" "kom 
med sit Følge, fik den Gaardmand, han plejede at tage 


ind hos, Besked om, at han var i Nærheden. Tastum. 


i Kobberup Sogn var fast Station paa Vejen. Naar 
Gaaseflokken ankom, blev den drevet ned i en Dam 
for at faa Landevejsstøvet skyllet af Vingerne, og 
Manden og Drengene gik ind for at faa lidt til Livets 
Ophold. Gaasedriveren var en , fin" Mand, der ikke 
kunde spise sammen med almindeligt Godtfolk, men 
maatte bænkes ved et særligt Bord%), hvor hans un- 


£) I Fjends Herred sidder Mand, Kone og Folk endnu ved 
samme Bord, og Folkestuer findes kun paa Herre- 
gaardene. 

derordnede, Drengene, ikke agtedes værdige til at tage 
Sæde. Inden man gik til Sengs, blev Gæssene drevet 
ind i Gaarden, og Porte og Laager lukket, saa de ikke 


skulde løbe bort om Natten og for at hindre Mikkel | 


Ræv i at faa en alt for billig Gaasesteg. 

Betalingen for Indkvarteringen blev erlagt i Gæs, 
der var blevet for udmattede til at gaa videre. 

Gæssene tog smaa Skridt, og lang Vej naaede man 
ikke frem med dem paa kort Tid, sjældent mere end 
14—15 km i et Døgn. Gaaseflokkene var ofte store, 
ja, der gaar endogsaa Frasagn om en Samling saa stor, 
at den blev ført af 2 Drivere og 11 Drenge. Da Flok- 
kene efterhaanden svandt ind, købte de ogsaa Gæs, 
hvor de kom frem, om Folk tilfældig havde nogen at 
afhænde. Svinedriverne havde derimod ganske bestemte 
Steder, hvor man kunde møde og afhænde sin Over- 


— produktion af Grise til dem. 


Var de Indtægter, Landbruget kunde give, ofte 
smaa, havde Fjandboerne ogsaa andre Ting at leve af. 
Davbjerg og Mønsted var saaledes allerede i Middel- 
alderen bekendt for deres Kalk, og man fortæller end- 
ogsaa, at Kalken, der blev brugt tilRibeDomkirke 
og Gottorp Slot, er hentet i Mønsted. Denne By 
havde i sin gamle Skikkelse noget vist indtagende over 
sig. De 19 Gaarde, 2 Bolsteder og nogle jordløse 
Huse, som den bestod af, laa paa begge Sider af det 
lille Vandløb, der forsynede baade Mennesker og Dyr 


NRA RER, KO REE NER a 


E- 


med Drikkevand. Med Undtagelse af et Par Gaarde 


mod Syd, en enkelt Gaard mod Nord ved Kirken, laa 
Bygningerne tæt samlede. I Dalen Nord-Nordøst for 
Byen ved Rosborg Aa laa en Vandmølle, og denne til- 
ligemed Kovstrup Syd-Sydvest for Byen regnedes og- 
saa til denne. Nord for Byen, var et lyngbegroet 
Højdedrag med Kæmpehøje, og Syd for laa — paa en 
flad Hedestrækning — Bakkeknuden Kobjerg. Mod 

Vest og Nord havde Byen sin Agerjord og derved sine 
Kalkgruber). Nu er Gaardene delte, og en gammel 
Mønstedbo, der stod op af Graven, vilde ikke kende 
sin Hjemstavn igen. 

Ved Kalkfabrikationen var mange Mennesker be- 
skæftiget.. Grubemændene huggede ,,æ Blege" løs, og 
deres Arbejde var ingenlunde farefrit; thi Sammen- 
styrtninger kunde ofte paaføre dem Død eller Lem- 
læstelse. Ogsaa for Agerdyrkerne, der drev deres Sys- 
sel over Gruberne, kunde Sammenstyrtninger være far- 
lige, og mange Beretninger om Folk, der er sunket 
ned og aldrig mere har set Dagens Lys, høres endnu 
blandt Fjandboerne. 

Naar en Ovn skulde fyldes, var der mange Grav- 
gængere til at bære ,,æ Blege" op; hver Person havde 
et lille Trug, som han fyldte Kalkstykker i, og med 
dette paa Ryggen foretog han den trælsomme Van- 
dring op af Gruberne. Paa Fødderne havde disse 
Bærere ,,Pojer"+%). Træsko kunde ikke bruges, da de 
sad fast, og barfodet kunde de ikke gaa, da Gravene 
var for kolde, og de mange Flintesten var heller ikke 
behagelige for bare Fødder. 

Skønt Arbejdet var haardt, var dog baade Mænd 
og Kvinder, ja selv store Drenge, beskæftiget ved Op- 
bæringen. 

Trods det haarde Arbejde var Lønnen ringe; 10— 
12 Skilling om Dagen paa egen Kost var gængs Be- 
taling i Begyndelsen af det 19. Aarhundrede. Grav- 
huggerne fik dog som Regel 1 Mark om Dagen; men 
Arbejdstiden var ogsaa mindst 10 Timer i Døgnet. 


+) I Nærheden ligger en Høj, der bærer Navn efter Drost 
Peder Hessel. Efter Sagnet skal hans Borg have lig- 
setæder 


tx) Tøjsko af gamle Klude, groft sammenrimpede. 

Kalken skulde brændes i Ovne, og ,,å hwæl en 
Awn" var ikke hver Mands Sag. Var Hvælvingen 
ikke ordentlig udført, blev Brændingen daarlig, og Ud- 
byttet formindsket. Man fyrede i gamle Dage med, 
Lyng, og en Ovnfuld Kalk krævede ikke mindre end 30 
Læs for at blive færdig. 

Heldig, at store Dele af Egnen var bevokset med 
Lyng, og hvad Lyngbjergningen betød for Fjandboerne, 


. forstaar man, naar man hører, at hvor og naar som 


helst de mødtes, drøftede de dette Spørgsmaal med 
hverandre. Hvad enten man var i Gildesalen eller i 
et Ligfølge, maatte dette vigtige Emne debateres. De, 
der har oplevet 80'ernes politiske Brydninger, vil have 
en Anelse om Fjandboernes Talelystenhed, naar det 
gjaldt Lyngen; men denne benyttedes desuden ogsaa 
baade til Opvarming af Stuer og til Madlavning. 

I Mønsted var der i gamle Dage 4 Kalkovne, og 
naar der var Fyr under dem, var der meget at gøre. 
Der skulde fyres — og fyres tilpas — baade Nat og 
Dag; man maatte ikke gaa for nær til Randen; thi 
gled den ud, blev man brændt. Der fandtes naturlig- 
vis Folk, der enten af Kaadhed eller i Tankeløshed . 
kom for nær; men dette førte som Regel til store For- 
brændinger. 

Naar der var Blus under Ovnene, var disse Sam- 
lingsplads for Byens Folk om Aftenen; der fortaltes 
der Historier, og der blev der sunget Viser, Bekendt- 
skab blev stiftet, og Venskabs- og Kærlighedsbaand 
for hele Livet blev knyttet. 

Saa snart Brændingen var færdig, blev Kalken 
taget af Ovnen, og det var et nederdrægtigt Arbejde, 
især naar det var tørt Vejr med Solskin eller stærk 
Blæst; thi Kalkstøvet, der fløj i Øjnene, sved slemt; 
men det tog Folk som noget, der ikke kunde være 
anderledes. 

Kalken blev saa delt mellem de Mænd, der var 
sammen om Ovnen, og saa kom det mest spændende 
ved det hele, nemlig Afsætningen af Kalken. 

Der var Kalkopkøbere, der købte af Gaardmæn- 
dene og derpaa kørte ud i Landet og afhændede det 
igen; men der var ogsaa mangen en Gaardmand, der 
ikke vilde lade den Fornøjelse, at køre ud i Landet for 
at handle, gaa fra sig. 

Hver Vogn, der kørte ud, kunde medføre 5—6 
Tdr.; men som Regel var der to Vogne sammen; den 
sidste blev ofte kørt af en Dreng, der gerne blev bundet 
fast for ikke at falde af, hvis Søvnen overvældede ham. 

Kalkmændene, som de kaldtes i hele Jylland, 
havde deres egen Moral. Naar de kørte ud med 8 
Tdr., solgte de gerne 10, de kneb altsaa lidt paa Maa- 
let, og derved blev Fortjenesten jo lidt større. End- 
videre fik de gerne Foderet til deres Heste gratis, ikke 
saadan, at Folk gav det; men naar de en ÅAftenstund 
kom forbi en Kornmark, hvor Negene stod rejst, tog 
de ganske roligt nogle Stykker. Det var egentlig ikke 
saadan, at de vilde stjæle, det faldt dem slet ikke ind, 
at det ikke var lovligt. 

At det gik muntert til paa disse Kalkmænds Rej- 
ser, er naturligt, og enhver Fjandbo fra Kalkbyerne 
attraaede at blive en saa holden Mand, at han kunde 
købe et Par Helmisser”) og køre ud i Landet med 
Kalk. 

Adskilligt oplevedes der naturligvis paa saadan 
en Tur, og naar de kom tilbage, var det, som et frisk 
Pust udefra kom ind over Fjends Herred, og disse 
Kalkmænd kunde fortælle Historier og Oplevelser. Det 


+) Helmis = radmager Hest. Denne Betydning af Ordet 
skal stamme fra, at man tidligere i Slagelse holdt He- 
stemarked den 1. November, ,,Alle Helgens Dag". 

bevingede Ord: Wenn jemand eine Reise tut, so kann 
er was verzåhlen, passede godt paa dem. 

Om Kalkværkerne skaffede deres Indehavere no- 
gen økonomisk Fordel, er anden Sag. Naturligvis« 





"En gammel Fortæller. 


tjente de godt paa deres Kalk; men samtidig forsømte 
de deres Agerbrug derhjemme, og hvad de vandt ved 
det ene, mistede de ved det andet; men Fornøjelsen 
kunde selvfølgelig ingen tage fra dem. 

Nu er Kalkproduktionen kommen ind under andre 
Former. Brændingen foregaar efter andre og bedre 
Metoder; Lastbiler bringer det færdige Produkt til de 

nærmeste Jærnbanestationer, hvorfra det gaar ud til de 
forskellige Aftagere, ja, de gamle Kalkmænds Liv og 
Færden lever nu kun i de gamles Fortællinger; thi 
endnu findes der hist og her en graahærdet Mand, der 
af Selvsyn og Selvoplevelse kan fortælle om de gamle 
Dage; men snart stedes vel den sidste af disse til 
Hvile bag Kirkegaardsmuren paa en eller anden af 
Fjends Herreds Kirkegaarde. 

En Del af Kalken blev anvendt ved Nybygning 
hjemme; men til en saadan maatte man ogsaa have 
Sten, og derfor var der rundt i Herredet mange smaa 
Teglværker. 

Leret blev æltet med en Trods, trukket af en 
Hest. Stenene blev strøget og lagt ud, som man nu 
til Dags lægger Tørv. Naar de var halvtørre, blev de 
rejst, for at Sol og Vind kunde faa lettere Adgang til 
at indvirke paa dem; men skete det, at der kom stærk 
Regn efter Rejsningen, kunde Stenene opløses af Van- 
det, og man kunde begynde forfra igen. Var Stenene 
først saa tørre, at de kunde flyttes, blev de sat i Tørre- 
lade for senere at blive brændt i Teglovnen. En Ovn 
Sten var paa 20—30 Tusinde. I den halve Snes Dage, 
da der var Ild i Ovnen, skulde der være stadig Vagt, 
hvad der gav Ungdommen Anledning til at samles ved 
dem om Aftenen og more sig paa bedste Maade. 

Skulde en Mand, der ikke havde. noget Teglværk, 
bruge en Del Sten, lejede hån et saadant. Han mødte 
da selv med Arbejdskraft og Brændsel, der som Regel 
bestod af Tørv. 

Fjends Herreds Ler kunde ogsaa bruges til at 
lave Potter (Jydepotter). af, og flere Steder gav Potte- 
mageriet en lille Fortjeneste til den fattige Befolkning. 

Mange Steder — saaledes i Gammelstrup — var 
Potteleret fælles. Om Foraaret blev der saa hentet Ler 
hjem, og det blev smidt ind paa Stuegulvet. Efter at 

det var blandet med lidt Sand, æltede Pigerne det ved. 
a vade rundt i det paa bare Ben. Naar denne Ælt- 
ning var til Ende, blev det lagt paa et Faareskind for 
at blive endnu mere findelt og gennemarbejdet, og 
saa satte Kvinderne sig ved Siden af Skindet, lagde 
en Fjæl over Knæene, og paa denne formede de af 
det godt æltede Ler de forskellige Potter og Fade, 
som var paa Mode dengang. 

Efter Formningen blev de forskellige Lerkar an- 
bragt ude for at tørres; men de maatte vendes tidt, 
for at de ikke skulde tørres mere paa den ene Side 
end paa de andre, for saa vilde Leret ikke holde, og 
Potter med Rag eller Revne var naturligvis uden 
Værdi. De tørre Lerkar blev oversmurt med Mergel, 
opløst i Vand (lævies), derpaa glattet og blanket med 
en Flintesten og var dermed færdige til at brændes. 
Men for at gøre Brændingen saa sikker som mulig 
maatte Karrene først grindles%), hvilket betyder, at 
man satte hver Potte paa en Stage (Grindelstok); 
disse blev saa anbragt i Skorstenen, og Lerkarrene 
blev i 4—6 Timer udsat for dennes Varme og Røg, og 
dermed var de færdige til at brændes. 


Pottegraven, som' Brændingsstedet kaldtes, var i 
Bunden belagt med Hedetørv, derpaa anbragtes Ler- 
varerne, og disse dækkedes saa til med Lyngtørv. 
Disse blev nu antændt, og der var stadig Vagt, saa 
længe Brændingen varede; der maatte aldrig blive 
Hul i Dækket, og hvis Vagten saa en Tørv brænde 
igennem, lagde han straks en ny paa. Brændingen 
varede ca. 10 Timer, og dermed var Jydepotterne fær- 
dige til at blive taget i Brug eller solgt. 

Overskudsproduktionen blev for (Gammelstrups 
Vedkommende kørt Nord paa fil Limfjorden, hvor en 


x) Se Nyrop: Dansk Pottemageri S. 13. 

eller anden Skipper købte den og førte den til andre 
Egne af Landet. Fra Thorsø, Feldingbjerg Sogn, kørte 
man til Salling og solgte Potterne ved Dørene. - 

I en enkelt Gaard kunde man lave en 5—6 Læs 
i Løbet af en Sommer, og da hvert Læs kun indbragte 
en Specie%), gav det jo ikke nogen overvældende Ind- 
tægt. 

Det moderne Pottemageri besejrede naturligvis 
Fjandboernes Hjemmeindustri; men kun Fod for Fod 
vandt det frem; thi de gamle Fjandboere foragtede de 
røde Potter, for dem smagte Mælk og Fløde bedst, 
naar Opbevaringskarret var en sort Jydepotte, ja, selv 
Kaffen var langt bedre, naar den paa gammel Fjandbo- 
vis serveredes i sorte Skaale. 

Da en stor Del af Fjends Herred er omgivet af 
Limfjorden, er det naturligt, at der blev drevet noget 
Fiskeri. I Tastum Sø drev man derimod kun Lyst- 
fiskeri, og da Søen i Aarene 1868—72 blev udtørret, 


hørte dette op. Derimod dreves der noget Fiskeri i 


Karup Aa, men dog aldrig i det Omfang som i Lim- 
fjorden, og Fangsten dér blev især udøvet af Bebo- 
erne paa Lundø. 

I hvilken Grad Fiskeriet var Hovederhverv i den 
Egn ses maaske bedst af, at man fæstede Karle paa 
den Maade, at de skulde have hele eller største Delen 
af deres Løn i Forhold til, hvad de indbragte af Fisk. 

Fiskene blev afsat i Viborg. I Nattens Mulm og 
Mørke drog Mændene af Sted med deres Fisk, som 
de bar paa Ryggen, de sad saa til Torvs hele Dagen, 
og til Tider maatte de slæbe en Del hjem igen, naar 
Efterspørgslen var mindre end Udbudet. Senere kørte 
man Fangsten til Viborg, og saa blev det Sædvane, at 
Kvinderne fulgte med og stod til Torvs. 


FR) En Sølvmønt, der havde en Værdi af 2 Rigsdaler —= 
4 Kroner. 

Levemaaden var i Fjordegnene stærkt præget af 
denne særlige Næringsvej. Fisk og Fiskeretter var 
daglig paa Bordet dér, hvad ogsaa Talemaaden: Spis 
endelig godt med Fisk og lidt med Brød, vidner om.… 
Hjemme længtes Lundøboerne ud for at smage Kar- 
tofler og anden fremmed Mad; men ude vendtes deres 
Hu altid mod Hjemstavnen, mod Aal og Flynder, mod 
Sagn og Historier paa Fisketurene. Ogsaa Aftensys- 
selen bar Præg af Fiskefangsten; thi der arbejdede 
man hovedsagelig paa Fiskegrejer, mens Spinding og 
Kartning og andre Fjandbosysseler var Biting. 

Enhver Karl i disse Egne skulde være villig til at 
hjælpe ved Fiskeriet, selv om han ogsaa skulde gøre 
Markarbejde. Han blev derfor altid fæstet til at følge 
Aale- og Flyndervaad. 

Lundøboernes Kendskab til Fjorden kom baade 
dem selv og andre til Nytte. Naar Sallingboerne saa- 


" ledes havde været i Fjends Herred for at købe Heste, 


blev disse sendt til Lundø for at blive fragtet over 
Fjorden, om Sommeren blev de sejlet, og naar Fjorden 
var lagt til om Vinteren, blev de trukket over; men 
ogsaa da gjaldt det om at have Folk, der var kendt 
med Fjorden, og som vidste, hvor Vaagerne var, og 
derfor var i Stand til at foretage Overføringen med 
størst Sikkerhed. 


Lovringsmarked. 


I tidligere Dage var saa at sige alle Redskaber, 
som Landboerne brugte, lavet af Træ. At dette var 
en Ulempe for Folk som Fjandboerne, der boede i en 
skovfattig, ja næsten skovløs Egn, siger sig selv; thi 
alt, hvad de skulde bruge af Trævarer, var det BElsg 
nødvendigt at købe, og at skaffe Penge "til VereRtil 
disse Indkøb var ikke saa let. 

Men ligesom Fjends Herreds Kalkmænd forsynede 
andre Egne med deres Varer, saadan kom der Mænd 
fra Skovegnene mod Øst og forsynede Fjandboerne 
med de Brugsredskaber, som blev lavet af Træ. Disse 
Træhandlere kaldte Fjandboerne for Lovringer”). 

Altid var disse Skovmænd flere i Følge. Paa 
Vejene kørte de bag efter hverandre; men paa Heden 
kørte de som Regel Side om Side; thi saa kunde Un- 
derholdningen bedre gaa. 

De havde gerne deres bestemte Steder at tage ind, 
at holde Hvil og sælge Varer. Et saadant Handels- 
og Hvilested var Sjørup i Fjends Herred. 


Ved Nytaarstid — Nytaarsdag eller 2. Nytaars- 
dag — kom den første Karevane. Det rygtedes snart 
ud over Egnen, og Folk kom for at handle med dem; 
men denne Fortrop havde som Regel kun Træsko at 
tilbyde; men dem blev der ogsaa solgt mange af. 
Skovbotræsko og Lovringtræsko var de to Slags, som 
var mest yndet af Fjandboerne, og som der blev af- 
sat flest af. 

Denne Fortrop opholdt sig ikke længe i Sjørup; 
men drog snarest muligt Nord paa til Skive for at om- 
sætte flere af deres Varer. 


Dagen efter kom som Regel de egentlige Lovrin- 
ger med Trævarer af alle Slags. Hver havde sin Vogn 
fuld, og Vognhjul havde de Par for Par bundet bag 
efter. Paa sidste Par Hjul var der paa en lille Stang 
bundet en Halmvisk, saa kunde Kusken let overse, 
om han havde alt med. 

Hestene var smaa og magre, og de havde svært 
ved de lange"Ture:" "Det "hændte "ogsaa, at et Par 
Heste var blevet saa medtaget, at Lovringen maatte 


=) Egentlig Folk fra Løver Syssel. Se O. Nielsen: Syssel- 
inddelingen S. 60. 

for gode Ord og Betaling — som Regel i Trævarer — 
leje en Fjandbo til at køre videre til Skive, og hans 


egne Heste stod saa i Sjørup Kro og hvilede ud til 


Hjemfarten. 


Det gik som en Løbeild gennem Herredet, at 


Træsælgerne var kommet, og fra nær og fjern drog 
Fjandboerne til Sjørup Kro for at handle. En skulde 
have Vognhjul, en anden ,,en Owselstok"+), en tredje 
Skovl eller Greb 0. s. v. Hjemmefra bragte Egnens 
Folk Varer, som de mente, de fremmede kunde bruge; 
thi det gjaldt om at holde Skillingen inde. Naar Folk 
fra: Nordfjends mødte i Sjørup og ikke tog til Skive, 
skyldes det sikkert Tolden, den af alle Landboere for- 
hadte Afgift. 


Mens Dagen led, blev der sluttet mange Hande- 
ler, og hen under Aften, naar Handelen blev mere tre- 
ven, begyndte Folk at samles inde i Kroen. Nogle 
spiste deres medbragte Mad, andre fik sig en Kaffe- 
punch”=),. Ogsaa Kortene kom frem; men man spillede 
egentlig ikke om Penge, det var Genstande, det stod 
paa, saa Kromanden var sikker paa lidt Fortjeneste. 
Det var ogsaa sjældent, det gik ud over en enkelt 
Person; thi var det gørligt, sørgede man for, at Tabet 
blev fordelt mellem to. 


Om Aftenen kom der ogsaa nogle unge fra Om- 
egnen for at afslutte en aller anden Handel, saa Om- 
sætningen gik ikke helt i Staa, før ved den Tid Folk 
brød op for at begive sig til deres Hjem, og Lovrin- 
gerne gik saa ogsaa til Hvile for næste Dag at begive 
sig til Skive, hvor Egnens største Lovringsmarked fandt 
Sted. Der mødte Folk fra Salling, Mors og Thy, ja 
ogsaa Folk fra Himmerland indfandt sig; men fra 


€ 


£) Akselstok. 


ix) Kaffe, tilsat Brændevin og Sukker. 

Fjends Herred kom kun de faa, der enten havde for 
langt til Sjørup eller ikke havde haft Tid Dagen før. 
Nu har Jærnet paa mange Omraader fortrængt 
Træet, og den Smule Træredskaber, som endnu bru- 
ges, køber man i Brugsforeningen eller hos Købman- 
den derhjemme. De store Lovringsmarkeder med 
Fremmøde af Folk fra mange Egne er en Saga blot, kun 
Mindet lever i den gamle Fjandbos Fortællinger. 


Familiefester. 


Bryllup. 

I mange Egne af Landet var der i gamle Dage en 
vis Standsforskel, Gaardmandsbørn maatte søge deres 
Mage blandt Gaardmandsbørn; men den Slags kendte 
man ikke til i Fjends Herred. Der var det kun Spørgs- 
maal om, hvad den, der giftede sig ind i Familien, for- 
maaede. Det gamle Ordsprog: Du skal lære din Kone 
at: kende ved Dejgtruget og ikke i en Springdans, 
kunde paa en Maade kaldes Fjandboernes Valgsprog. 
At man ikke yndede, naar de unge hentede deres til- 
kommende udenherreds, vidner følgende om. En 
Kone fik at vide, at hendes Barnebarn havde forlovet 
sig med en fra en anden Egn; men da hun hørte, at 
han var fra Herredet, udbrød hun: ,,Gud ske Lov, at 
det er en Fjandbo". 

Et Bryllup var en stor Højtidelighed, hvortil alle, 
der boede i de Byer, hvor Bruden og Brudgommen 
havde hjemme, samt Familien paa begge Sider blev 
indbudt. 

Indbydelsen, der paa Lundø foretoges af en fast 
Bydemand, men ellers af hvem som helst, gjaldt alle 
voksne i Gaarden eller Huset. De indbudte leverede 
»Send", der bestod af et vist Antal Æg, en Kop Smør 

og en Høne, samt for de større Gaardes Vedkommende 


et Faarelaar og endnu en Høne. Disse ,,Send" blev 


som Regel bragt af Børnene, og disse fik da en Kav- 
ring med tilbage. 

Samtidig med Indbydelsen blev naturligvis de, 
der skulde være Bru- 
depiger og Brudeko- 
ner, Ungkarlsførere og 
Mandsførere, samt de 
to Forridere”), opfor- 
dret til at overtage de 
Æreshverv, som var 
dem tiltænkt. 

Paa Bryllupsdagen 
mødte Gæsterne mel- 
lem soon si osved 
Gaardsledet: stod to 
Spillemænd, og saa- 
snartærdersekomiken 
Gæst, blev han hilst 
med Musik. 

Ved Hoveddøren 
blev hver Gæst trak- 
teret med en Dram og Ung Fjandbo. 
en Kage, og derefter 
samledes man i Smaaklynger og passiarede, til Froko- 
sten skulde indtages. 

Naar Frokosten var sat til Livs, skulde man til 
Kirke. Forrest kørte Brudeparret, dernæst Bestillings- 
folkene, og såa kom alle de øvrige Gæster. Spille- 
mændene kørte gerne i Midten, saa man kunde høre 
dem overalt. 





x) Paa Lundø havde man ikke Forridere; men paa Vej til 
Kirke blev der af nogle unge Karle skudt Æressalut for 
Brudeparret. 

Nu kom Forriderness Tur "til sat visen sig; Som 


"Regel tog de om Morgenen hen til Brudgommens 


Hjem for at ledsage denne til Bryllupsgaarden. I Brud- 
gommens Hjem fik de gerne Frokost; men ogsaa i 
Bryllupsgaarden maatte de deltage i dette Festmaal- 
tid, saa de har sikkert ikke været sultne, naar de steg 
tiltFlest: 


Naar Bryllupstoget satte sig i Bevægelse, red 
Forriderne ud af Gaarden og hen til Kirken, derfra 
atter Brudetoget i Møde, saa atter til Kirken; det var 
Skik og Brug, at de skulde møde Brudetoget tre Gange 
paa Vejen til Kirke. 


Var Brudeskaren naaet ind i Kirken, gik Brude- 
parret op foran Alteret, bag dem stod) Bestillings- 
folkene, de andre Gæster sad i Stolene. 


Efter Vielsen skulde man ofre til Præst og Degn, 
først Brudeparret, dernæst Bestillingsfolkene, og sidst 
alle Gæsterne Par og Par, og det var naturligvis afgjort 
i Forvejen, hvem der skulde følges ad. Tidt spillede 
Musikken, mens Ofringen gik for sig. Saa begav man 
sig atter ud af Kirken%+) for at drage til Bryllupsgaarden. 


Nu var Forriderne atter i Spidsen, og snart naaede 
de Bryllupsgaarden, hvor hver fik et Glas. Naar de 
kom tilbage til Brudeskaren, viste de triumferende 
Glasset, hvorpaa de atter satte Kursen mod Bryllups- 
gaarden. Atter maatte de møde Brudeskaren 3 Gange, 
ligesom paa Vej til Kirken, og hver Gang fik de en eller 
anden Ting, som de kunde vise, naar de kom tilbage 
til Brudetoget. 


) Det var dog ogsaa Skik nogle Steder, at Bestillings- 
folkene stod op inde i Stolene. 

xx) I Gammelstrup var det Skik, at Spillemændene tog Op- 
stilling ved Vaabenhusdøren og spillede, baade naar 
Brudeskaren gik ind, og naar den kom ud. . 

Efter Hjemkomsten satte man sig til Middags- 
bordet og spiste og drak”), saa godt man formaaede. 
Under Maaltidet var der Musik, og der blev baaret to 


Tallerkner om, hvorpaa Folk kunde lægge Penge. Den | 


ene, hvorpaa der som Regel laa et afgnavet Hønseben, 
skulde samle Penge til Kogekonen til Løn for hendes 
Slid, den anden lagde 
man Penge paa til 
Spillemændene. 

Naar Middagen var 
Forbi): begyndte 
Dansen, og først hen 
paa  Morgenstunden 
gik Folk hver til sit. 

Lang Søvn fik de 
dog ikke; thi om ved 
9-Tiden maatte de at- 
ter møde for at ind- 
tage en Frokost, der 
som Regel bestod af 
kogt Øl og Klipfisk. 
Man. brugte Tintaller- 
kener til Spisningen, 
og Brændevin drak man af Sølvbægere. 

Ogsaa 2. Dagen dansede man til den lyse Morgen; 
men saa var ogsaa Festligheden forbi, og enhver kunde 
drage hjem til sine daglige Sysler. Ved Afskeden fik 





Fjandbopige. " 


t) Ved et Bryllup i Sønder Resen blev der drukket 100 

Potter Brændevin. Det var efter Forbudet mod Hjemme- 
brænding; men de 100 Potter var dog Fjandboernes eget 
Bryg. 
Paa Lundø rejste Bydemanden sig efter Middagen den 
første Dag og indbød alle til at komme igen Dagen 
efter og indtage de samme Pladser. Ogsaa i det øvrige 
Fjends Herred varede et Bryllup 2 Dage. å 

de, der havde ældre Folk hjemme, gerne et eller andet 
Stykke Gildesmad med til dem, saa de ikke skulde være 
helt udeukket fra Festen. 


Barsel. 

Adskillige Steder var det Skik, at en Kone, der var 
nedkommet, kort efter Fødselen fik en Dram og en 
Rugbrødmellemmad med Ost, hvortil hun drak en Kop 
Kaffe. 

Det spurgtes naturligvis snart i Nabolaget, naar en 
saadan glædelig Begivenhed havde fundet Sted, og 
snart kom Konerne for at besøge hende. De havde 
gerne Barselgaver med, der for .det meste bestod af 
Sødsuppe, fersk Suppe eller Kager. 


Saa længe Barselkonen ikke havde været i Kirke, 
laa hun ,,inden æ Kjærk", og hun maatte ikke komme 
noget Sted til; thi Kirken var det første Hus, hun 
maatte betræde. 


Var Søndagen fastsat, at hun skulde i Kirke, begav 
hun sig hen i Vaabenhuset sammen med en anden 
Kone. I Vaabenhuset kom Præst og Degn til Stede, en 
Salme blev sunget, og Præsten læste et Stykke af den 
hellige Skrift, hvorefter han førte Konen ind i Kirken. 
Efter Prædikenen skulde Kirkegangskonen og hendes 
Følgere ofre til Præst og Degn, og naar Gudstjenesten 
saa var endt, kunde hun frit gaa, hvorhen hun vilde, 
intet ondt kunde vederfares hende, og ingen Troldom 
førte hun med sig. 


Nu skulde ogsaa Barnedaaben gaa for sig, og de, 
man indbød, og som tog mod Indbydelsen, leverede 
nSend". 

Til Barselgildet mødte de indbudte ret tidlig om 
Morgenen. Somme Steder var kun Familjen indbudt, 

andre Steder hele Byens Befolkning; dog deltog unge 


vistnok aldrig i Barselgilder. 
Naar Frokosten var sat til Livs, tog man af Sted 





En Fjandbofamilje. 


til Kirke. Tiest maatte man jo køre), og alle Gæsterne 
tog med for at overvære Højtideligheden. 

Naar man kom hjem fra Kirken, blev der spist til 
Middag, hvorefter man saa Bedriften og passiarede, til 


+) Ved et Barselgilde var der engang 22 Vogne til Kirke, 
hvilket vidner om, at man brugte Anledningen til at 
Teste, 

Aftensmaden blev serveret. Var det et stort Barsel- 
gilde, indfandt Landsbyens Spillemand sig, naar Aftens- 
maden var sat til Livs, og saa blev der danset til den 
lyse Morgen. Naar saa man havde nydt endnu en 
Forfriskning, tog man Afsked med Vært og Værtinde 
for at gaa hjem og tage Arbejdstøjet paa; thi Søvn 
blev der som Regel ikke Tid til. 


Begravelser. 

Indtraf et Dødsfald, blev dette straks meddelt til 
afdødes Slægt og Venner, og samtidig blev disse ind- 
budt til Begravelsen. 

Der blev af de indbudte overbragt ,,Send" ligesom 
ved et Bryllup. 

Paa Begravelsesdagen ankom Gæsterne i god 
Tid, og de blev beværtet med Frokost, hvortil der 
gerne som Tilgift blev nydt Kaffepunch. Adskillige 
stak — til Trods for den højtidelige Lejlighed — for 
meget af de vaade Varer under Vesten, saa de ikke 
var helt ædru, naar de skulde af Sted til Kirke. 

Enkelte Steder nød man i Stedet for Kaffepunch 
Kaffe med Vafler til. 

Det var en staaende Skik, at alle Gæsterne skulde 
se den afdøde, før Kisten blev lukket, og efter Fro- 
kosten maatte de, der endnu ikke havde efterkommet 
denne deres Pligt, begive sig op i Storstuen for at se 
deres Slægtning eller Ven for sidste Gang. 

Efter dette Ligskue blev Kisten lukket og sat ud 
paa en Vogn for at køres til Kirkegaarden. Det gik 
langsomt paa Vej til Kirken, og det var derfor let for 
dem, der ikke kunde finde Plads paa Vognene, at følge 
Ligtoget til Fods. 

Ankommen til Kirkegaarden blev Kisten sat ind i 
Kirken, hvor der blev sunget en Salme, og hvor Præ- 
sten holdt en Tale. Efter at endnu en Salme var sun- 
get, bar Slægten Kisten ud til Graven, hvor Præsten 

foretog Jordspaakastelsen, og endnu en Salme blev sun- 
get. Nu var Højtideligheden ovre, og rask gik det 
tilbage til Hjemmet, hvor der serveredes Middag: Sød- 
suppe eller Risengrød og Steg. Vankede der tre Ret- 
ter, var sidste Ret Sødsuppe, og man kunde godt op- 
leve at faa 3 Retter til saadan en Begravelsesmiddag, 
hvoraf baade 1. og 3. var Sødsuppe. 

Begravelser i 2 Dage var yderst sjældne, men 
ikke helt ukendte. Anden Dag mødte kun Familjen, 
dog var Præst og Degn til Stede begge Dage. 

Ved et Begravelseslag tog man altid tidlig hjem, og 
særlige Underholdninger ud over lidt Kortspil kend- 
tes ikke. ; 

Datidens Degne havde som en Slags Embedspligt 
Besværet med at lave et Gravskrift. Dette "var som 
Regel af et religiøst Indhold, hvad nedenstaaende viser. 


Minde 
over Aftægtsmand og Gartner Søren Nielsen Jejstrup, der var 
født i Vester-Børsting d. ….Å[.[... og døde i Vroue d. Ste Sep- 


tember 1876. 

»Man skal arbejde og gjøre noget godt med Hænderne". 
Dette bekjendte Apostelord har vor hedengangne Medbroder 
trolig efterkommet i mange Maader. Dog var der en Gjær- 
ning, hvortil Vorherre særlig havde givet ham Lyst og Anlæg, 
en Gjærning, hvorpaa han særlig anvente al mulig Flid og 
Omhu og som næsten var den eneste, der sygselsatte ham de 
sidste Aar, han levede, Men ved denne sin tro Virksomhed 
har han og efterladt sig hyggelige Minder iblandt os her i 
Hedeegnen, og der er mange, som savner den gamle erfarne 
Havemand, der har plantet og vandet, ikke allene til Gavn 
og Glæde for dem, som nu lever, men ogsaa for den Slægt 
som kommer efter os. Ja, vor kjære, gamle Søren har arbej- 
det og gjort meget godt med Hænderne. Han skabte sig et 
Eden i Heden, og han overlod det til sit Barn og Svigersøn. 
Men de skattede ikke det dejlige, hyggelige og fredelige 
Hjem, men forlod det og ham," der havde: givet dem det, 
hvorved de vistnok voldte ham megen Sorg og Ærgrelse. 

Vor hensovede Ven saa sig ikke saa lidt om i Verden, 
han gjorde mange gavnlige Erfaringer og berigede sin Sjæl 
med mange Kundskaber ogsaa af disse, som gavner til Salig- 
hed. Ved Læsningen af mange gudelige Opbyggelsesskrifter 
blev meget opklaret for ham, som ellers vilde vedblevet at 
være ham dunkelt, og han fik mere og mere Sands for det, 
som hører til Guds Rige. Paa sit Sygeleje bekjendte han 
ærlig sin Synd og søgte tillidsfuld til sin Gud og Frelser om 
Naade, og det er vort Haab, at hans Søgen og Beden hos 
Herren ikke har været forgjæves, lige som han, den gamle, 
svage, bedagede Mand, ikke, da han for kort siden syntes at 
være husvild paa Jorden, forgjæves søgte efter Husly, søgte 
om et Fristed, hvor han kunde finde Ro og Hygge, hvor kjær- 
lige, følsomme og goddædige Mennesker vilde yde ham den 
Trøst og Pleje, hans egne, de der stode ham nærmest, undrog 
ham. Og lige som han med megen Taknemmelighed og ærlig 
Paaskjønnelse modtog den Hjælp og den Pleje, hvortil han i 
sin Usselhed trængte og som med kjærlig Udholdenhed blev 
ham ydet, saaledes som kun den samvittighedsfulde, menne- 
skekjærlige formaar at gjøre det, har han vel ogsaa været 
taknemmelig mod den algode Gud i Himlen, fra hvem han 
under sin Livsvandring havde modtaget saa mange gode Ga- 
ver og saa mange Beviser paa hans gode, naadige og vise 
Førelse med ham. Gid han nu og maa være blandt dem, 
som takker Herren ovre i en bedre Verden, blandt dem, som 
evindelig skal synge Gud Lovsange og prise hans hellige 
Navn. Ja give Gud, at vi alle engang maatte være med der- 
til! — Men ønske vi, kjære Venner, at være med til at synge 
Lovsange til Guds Ære hisset, saa maa vi ogsaa øve os i 
med Lyst og Glæde at synge yndelig for Herren i vore Hjær- 
ter, som Apostelen siger, mens vi ere paa Vandringen i dette 
Pillegrimsliv. Vi kunne vel ikke alle synge yndelig med vore 
Tunger, men Gud forlanger af enhver Christen, at han skal 
synge yndelig for ham i Hjærtet, skal synge Salmer og Sange 
til hans Ære, saavel i denne, som i hin Verden. 

Gud unde os her at leve saa, 

Naar vi af denne Verden skulle gaa, 
Vi maatte af Hjærtet være glad, 
For alle Guds Gaver takke da, 

Saa frydefuld ind i Himmerig gaa 
Ved Jesum Christum allesammen, 
Det unde os Gud Fader! Amen! 

Rakkeret). 


I de magre Hedeegne holdt Natmandsfolkene — 
ogsaa kaldet Rakkere — til. Derfra drog de ud paa 
deres lange Rejser. Mændene bar Glarkisten paa Ryg- 
gen, saa de kunde sætte Ruder i; Værktøj havde de og- 
saa i Ranselen, saa de kunde lave et og andet Arbejde, 
som man nu har Haandværkere til; men deres særlige 
Beskæftigelse var at flaa selvdøde Kreaturer, Katte og 
Hundesmfog "i det” hele taget udføre det, som, ærlig 
Mand ikke vilde have med at gøre. Kvinderne blandt 
Rakkerfolket vandrede ogsaa om, og deres Levevej var 
at tigge, spaa, agere kloge Koner og, hvis disse 
Næringsveje ikke slog til, at negle et eller andet her 
og der, saa de kunde opretholde Livet. 


For Bønderne var Taterne og Rakkerne egentlig 
det samme, selv om Rakkerne tiest var Folk af samme 
Rod som de bosiddende, kun havde de en vis vagabon- 
derende Tilbøjelighed, som de tilfredsstillede ved at 
slutte sig til de omstrejfende Rakkere, der netop havde 
det for saadanne Personer særligt tiltrækkende, nemlig 
»intet, hvortil de kunde hælde deres Hoved". 


Alt skete saa at sige paa Feltfod. Rakkerkonerne 
fødte deres Børn i Vejgrøfter eller med Bøndernes 
Tilladelse i Kostalde og Lader. Men blev Børnene født 
under saa komfortable Forhold som i en Lade, skulde 
de straks hærdes, saa de kunde RUNE gode Medlemmer 
af Flokken. 

»I Begyndelsen af det 19. Aarhundrede overnattede en 
Flok Rakkere i én Lade i Sydfjends, og om Natten blev der født 
et Barn. Næste Morgen blev den nyfødte, nøgne Rakkerunge 


rullet godt i Sneen uden for Ladedøren for at blive hærdet til 
det omstrejfende Livs Strabadsert+), 


ef 


+) Se Feilberg: Ordbog over jyske Almuesmaal III, S. 8 a. 


x) Efter Isak Jensens Optegnelser i Skive Folkeblad 1915. 

Blandt Fjends Herreds Omløbere var ingen saa 
kendt som Sidsel, der var gift med Jørgen Axelsen i 
Vroue. ) 

Hun var født i Slesvig — oppé i det tyske, som 
hun selv sagde —; men havde et eller andet Sted 





Gammel Tiggerkone. 


truffet Jørgen, hvem hun havde fulgt til Fjends Herred. 

Jørgen drev rundt som Glarmester, og Sidsel som 
Tiggerske. Hun havde Ry for at være den skrappeste 
i hele Egnen til at tigge. Hendes fra den højeste Ind- 
smigren til den ynkværdigste Fremstilling af egen Fat- 
tigdom varierende Tema forfejlede aldrig sin Virkning. 
Havde hun saa endelig faaet, hvad hun ønskede, over- 

øste hun Giverne med Taksigelse og nedbad Himlens 
Velsignelse over dem og hele deres Familje. 

Sidsel optraadte ogsaa som Spaakone; hun kunde 
lægge Kort op og læse Folks Skæbne i Kaffegrums, saa 
hun har været ferm til Bestillingen. 

Engang var hun i det vestlige Fjends Herred kom- 
met ind til en Kone for at tigge. Hun opnaaede at faa, 
hvad hun vilde have, men saa samtidig, at Konen saa 
noget nedtrykt ud. Paa Forespørgsel rykkede Konen 
ud med, at hun havde en Søn, der var rejst til Amerika, 
og nu var hun bange, hun aldrig fik ham at se mere. 
Sidsel, der jo var blevet godt modtaget, kiggede i 
Kortene og meddelte derefter, at Sønnen vilde komme 
hjem igen, før Moderen døde. Konen vilde ikke ret tro 
det, hvorfor Sidsel erklærede sig villig til at prøve med 
Kaffegrums; men Resultatet blev naturligvis det samme. 
Spaadommen gik ogsaa i Opfyldelse; men da var Sidsel 
allerede stedt til Hvile, saa hun oplevede det ikke. 

Sidsel havde endnu en Næringsvej, hun optraadte 
som ,,kklog Kone", Hun havde staaet i ,,Doktorlære" 
hos den vidtbekendte ,,kloge Kone" i Vindblæs, saa det 
var ikke sært, at Sidsel var forfaren i Faget. Men dog 
tog hun sig sjældent af andet end ,,Engelsk Syge" hos 
Børn. 

Engang hun var ude paa en af sine Tiggerfarter, 
kom hun ind i et Hjem, hvor der laa et Barn af »Engelsk 
Syge". Efter at Omløbersken havde faaet, hvad hun 
ønskede, spurgte hun Konen i Huset, hvad der nagede 
hende, eftersom hun saa saa nedslaaet ud. Denne 
vilde til at begynde med ikke angive Grunden, men 
fortalte dog til sidst om det syge Barn, og saa tog 
Sidsel fat med sin »Doktorklogskab", og - Barnet 
kom sig. u 

At Sidsel blev vidt bekendt efter dette, siger sig 
selv; thi Doktoren i Skive havde maattet give op og 
havde erklæret, at Barnet ikke kunde leve. 

Om ,,Doktorklogskaben" er det vanskeligt at 
dømme; men at denne Rakkerkone havde et Kendskab 
til Egnens lægende Urter som ingen anden, vidner alle 


Fortællinger om. Sidsels Godhed og Hjælpsomhed 


skaffede hende mange Venner og adskillige Gaver; men 
hendes Levevis havde nu engang sat hende uden for 
særlige Folks" Lag, og at hun var en Del fordrukken, 
bedrede jo ikke dette Forhold. 


Paa Markederne i Sjørup") optraadte Sidsel som 
Sangerinde. Hun havde kun et Numer paa Valsen, 
nemlig: 


»Velkommen, velkommen til Marked i Dag, 
kom med indenfor og drik jer en NIKLAS 
og vær nu saa god at sætte jer ned, 

saa kan I faa alt, hvad Hjærtet begær. 

Ja, lad os nu faa en, som er god, 

det maa være en Bitter, kan I vel forstaa. 
Den ser mig, saa rød, er den ikke sød? 
Nej, det er nu en af den bedste Kulør! 


Og hør De, lille Lise, jeg ser Dem saa snild, 
jeg skulde dog ikke tro, De haver nogen Sild? 
»Jo, Sild kan jeg skaffe til Frokost i Dag, 

saa kan I faa efter Behag, 

saa kan I faa cn rød og dertil en sød 

og alt udaf den bedste Kulør!" 


Og her staar nu Søren, Thomas og Per, 
og her staar Hans Frandsen og mange fler. 
Kom her indenfor og faa jer en ,,Klar". 


Det var af den bedste Kulør! 
Se, nu er jeg færdig, og alt er forbi, 
enhver tager sin Mage, og jeg tager min. 


:) Disse Markeder blev senere henlagt til Stoholm; men 
nu holdes der atter Markeder i Sjørup. 

Nogle skal i Vest, og andre i Øst, 

og enhver gaar hen, som han bedst har Lyst. 
Ja, det skal jo gaa, det kan jeg forstaa; 

men jeg skal nok passe lidt bedre paa. 

Men hør, lille Stine, vil du være min, 

saa skal jeg dog aldrig mere blive et Svin!" 


Hos Jørgen og Sidsel i Vroue var der Tilholds- 
sted for Rakkere. Der drak de sig fulde, og der 
lavede de Spektakel, ja, ofte Slagsmaal. Ogsaa hos 
Jørgens Broder, Daniel Axelsen i Sønder Resen, holdt 
Rakkerne til; men han synes at have været Finans- 
mand; han havde Sølvspecier paa Kistebunden. 

I hans Omgangskreds var der en, der hed Ka Flask 
— Karen Flaske —, der boede i Haderup i Ginding 
Herred. Hendes Tilnavn tyder just ikke paa, at hun 
har været absolut afholdende; hun blev da ogsaa en 
skønne Dag fundet død i en Vejgrøft. Som Legitima- 
tion havde hun en tømt Flaske i sin Haand. 

En anden af Daniels Stamgæster var en Kvinde, 
der bar Navnet ,,æ Ruffel”, efter enkelte Fortællinger 
at dømme var det Jørgens og Daniels Moder. Hun laa 
syg hos Daniel og klagede ofte over forfærdelige Smer- 
ter "Ens Dag dar huntatter klagede sig, kom Kjen+), 
Lind, Daniels Kone, og smed noget Brænde ind under 
Sengen, og idet hun sagde: ,,Vorherre vil vist ikke 
kendes ved hende”, beredte hun sig til at stikke Ild i 
Brændet; men da sprang en lille skrutrygget Rakker, 
Niels Simonsen, der var til Stede, frem og sagde: 
» Tror du, Vorherre vil kendes ved dig, naar du kom- 
mer med din Pose?" &Kjen Lind blev saaledes ikke 
Mordbrænder; men kort efter døde ,,æ Ruffel". 

I 1880erne døde Sidsel og hendes Mand. De 
blev som saa mange andre Rakkere stedt til Hvile paa 


Vroue Kirkegaard; ogsaa de andre Omløbere er gaaet 


+) Kirsten. 

al Kødets Gang, og den Kolorit; som de med deres 
omstrejfende Færd satte paa Livet i Fjends Herred, er 
ikke mere. 


Kirkens Højtider"). 

Julen var for Fjandboerne, hvad den endnu er 
for hele det danske Folk, Aarets største Højtid. 

I god Tid forud begyndte Forberedelserne; Faar og 
Svin maatte lade Livet; Bagværk af forskellig Art blev 
tilberedt, og i de korte Dage ind mod Jul gik alt med 
Hast og Humør for at blive færdig til Juleaften, den 
Aften, som man glædede sig til længe i Forvejen. 

Om Morgenen lille Juledag var Gaardens Folk 
tidlig paa Benene for at tage fat paa de sidste Sysler 
før Højtiden. Mændene gav sig først i Lag med den 
store Bilæggerovn — som Regel var der kun én — 
og bearbejdede den saa længe og grundigt med Bør- 
ster, at den til Slut med sine symbolske Figurer baade 
var blank og saa næsten højtidelig ud, hvilket altid 
var Tegn paa, at Julen var nær. Kvinderne fik ogsaa 
Pudsesagerne i Gang. De tog fat paa Messinggenstan- 
dene: Morter, Lysestager, Lysesaks m. m. Derefter 
kom Turen til Kobbersagerne: Fyrbækken, Fyrfad og 
Kaffekedel, og sidst tog de fat paa Tinredskaberne: 
Fade, Tallerkner, Kruse og Bægre. Hvis der fandtes 
Sølvtøj i Huset, skulde det naturligvis ogsaa have en 
Omgang, saa det i den tilstundende Juletid kunde pryde 
i en Stue med Hylder og Panel. 

Et lille Hvil maatte man have efter dette første 
Tag, og Pusterummet blev anvendt til at sætte et Par 
Rundtenommer af Sigtekagen til Livs, og naturligvis 


£) Sml. Henrik Ussing: Aarets og Livets Højtider, Kø- 
benhavn 1925. 

faldt der en Dram og en Taar Øl af ved samme Lej- 
lighed. Med Liv og Lyst tog de efter Maaltidet atter 
fat paa Arbejdet, Mændene ude, Kvinderne inde. 

Inde var det Skurebørsten, der nu kom i Gang: 
Bord, Bænke, Sengepanel og Døre skulde have en 
kraftigere Omgang end ellers, ja, selv Loftet skulde 
have ,,en bette Kromm". 

I Bryggers og Frammers%) skovledes og fejedes 
alt Snavs og Skidt ud. Inde i Stuerne blev der ogsaa 
fejet, ikke Gran af Skidt fik Lov at blive liggende paa 
det ujævne Lergulv. Fint Sand blev strøet paa Gul- 


vet, saa det dannede Tavl, Striber eller andre Figurer; 


men saa blev der ogsaa foreløbig lukket af for Stuerne, 
der maatte ingen komme, endog Hønsene, ja, selv den 
drabelige ,,Kok”, der ellers kunde gøre, som Han vilde, 
maatte holde sig udenfor. 

Husmoderen havde dog den vanskeligste Post in- 
dendørs. Hun stod foran Ildstedet, hvor der fyredes 
med Hedetørv, og anbragte de forskellige Lergryder, 
Suppe- og Grødgryder, paa den bedste Maade for at 
udnytte Varmen. Med Ildragen rørte hun op i Ilden 
der og dæmpede paa den her; thi Lerkarrene maatte 
ingen Skade tage. Hun haandterede dette sit Vaaben 
med Lempe; thi et enkelt Stød kunde ødelægge Gry- 
den, og dens Indhold vilde da flyde ud over de bræn- 
dende Lyngtørv, og et saadant Uheld var omtrent det 
værste, der kunde hænde en Husmoder eller en Koge- 
kone. 

Ude var Travlheden ikke mindre. Der blev skaa- 
ret Hakkelse til Øg og Stude i saadan Mængde, at der 
var nok til efter Hellig tre Kongersdag. Halm og Hø 
samt lidt Skaftekorn blev strøet sammen, saa Røgte- 
ren og hans Hjælper ikke skulde have for meget at 
gøre i Juledagene. 


=) Køkken. 

I Stald og Nøs+) blev der gjort helt anderledes 
rent end til andre Tider. Gaarden skulde fejes, og 
ikke en Pind eller Brokkelx%) fik Lov at blive tilbage 
paa Stenbroen. 

Var Avlsredskaberne ikke sat i Hus om Efter- 
aaret, maatte de nu bringes under Tag; thi intet Red- 
skab maatte staa under aaben Himmel=%+) i Juleda- 
gene, Hjulplov, Harve og Møgvogn blev derfor anbragt 
i Vognskuret. Ogsaa Kvinderne maatte have en hjæl- 
pende Haand, for at de kunde have det saa bekvemt 
som muligt i Helligdagene, og derfor maatte Drengen 
(Storrissen) bære Tørv i Massevis ind i Bryggerset og 
lægge dem i en Stabel der. 


I Mørkningen fik Husdyrene et mere end almin- . 


delig godt Aftenfoder, og naar Gaardens Ejer saa 
havde set efter, om alt var, som det skulde være, og 
havde slaaet Kors for Udhusenes Døre, gik han og 
Karlene ind og fik sig vasket og kæmmet og iførte sig 
Søndagsklæderne, hvorpaa de tog sig en lille Mørk- 
ningslur, til Kvinderne blev færdige med deres Ar- 
bejde i Køkkenet. Der var jo mange Forberedelser at 
gøre til det store Festmaaltid. "Middagsmad havde 
man hverken haft Tid til at lave eller fundet det hen- 
sigtsmæssigt at indtage. Man havde blot i al Hast 
fortæret et Stykke Sigtebrød, hvortil man havde faaet 
lidt Kødskrælling og Flæskesvær, flaaet af de vældige 
Stykker Sul, der var beregnet til Julegæsterne; men 
man nød kun lidt for ikke at skade Appetitten til Af- 
tensmaden. 

Saa oprandt endelig det Øjeblik, man havde glæ- 
det sig til saa længe. Den blanke Messingstage med 


+) Stald er Hestestald, Nøs er Kostald. 

=x) Rigsm. Brokke af ty. brocken, af samme Rod som 
brække, betyder her lille Stykke. 

Ex) Se Kr. Nyrop: Den evige Jøde, Kbhvn. 1907. 


rede: Kløsert+)y: ogde 

det tykke Julelys blev sat ind paa det hvidskurede 
Bord, og enhver fandt sin vante Plads ved Bordet. 
Som en Slags Forret fik man et Stykke Sigte- 
kage med Smør paa og en Dram>) og en Taar ØI til. 
Storrisen fik kun en halv Snaps; thi han maatte jo 
ikke blive fuld; men det, han fik, bekom ham rimelig- 
vis ilde. Som næste 
Ret fik man den vel- 
duftende Kødsuppe 
med de lækre kryd- 


søde Mores Es al 
den kunde enhver tage 
saa meget, han ly- 
stede. Den tredje Ret 
var varmt Svine- og 
Faarekød med gode 
Kartofler til, Sauce 
kendte man derimod 
ikke. Ret beset kunde 
man vel gaa ud fra, at 
de brave Fjandboere 
nu havde mistet Ap- 
petitten; men det var langt fra Tilfældet, deres Jule- 
maaltid kom i Antal af Retter op paa Siden af de bedste 
Festmiddage nu til Dags. Efter Kødet blev der trakteret 
med Boghvedegrød, kogt i Sødmælk, bestrøet med 
Korender og forsynet med en stor Klump Smør i Midten; 
fra Smørhullet gik der fire Smaarender, en mod hvert 
Verdenshjørne. Til Grøden fik man sød Øl. Derefter 





Smaamand paa Heden. 


blev sidste Ret sat frem. Den bestod af Kaal og Flæ- 


") Brændevinen var hjemmelavet; faa Dage før havde 
Husmoderen brændt den. " 
xx)  Kødboller. 
tx%) Gulerod (doucus carota). 

skesteg eller Fisk — i Regelen kogt Ørred — med 
Smørmelsdyppelse. 

Var Julemaaltidet umaadeligt og vel hedensk, var 
der dog ogsaa noget, der vidnede om, at Festen var 
kristen; thi der blev bedt Bordbøn, hvilket ogsaa fandt 
Sted Nytaarsaften, ja, enkelte Steder endog Hellig tre 
Kongersaften. 

Efter det drabelige Indhug paa Maden gik hele 
Husstanden ud for at lufte sig lidt, og nu blev der en 
Maaben paa Himlen og Spejden langs Jorden for at 
opdage, om der ikke skulde vise sig noget besynder- 
ligt, der kunde nære deres stærkt vakte Fantasi, og 
som kunde ligestilles med, hvad Hyrderne saå hin be- 
kendte Juleaften uden for Bethlehem. 

Efter den lille Udflugt bænkedes man atter om- 
kring Bordet med det tykke Tællelys paa, og saa be- 
gyndte den religiøse Del af Julefesten. Kingos Salme- 
bog) blev taget ned fra Hylden, og den kom ikke 
paa Plads igen, før alle Julesalmer var gennemgaaet. 
Ganske vist kunde der jo findes en eller anden, hvis 
Tone man ikke kendte; men det gjorde intet Skaar i 
Andagten, da Husfaderen saa læste den højt, og ind 
mellem Salmerne læste han ogsaa Epistel og Evange- 
lium. Men nu havde Gud ogsaa faaet, hvad der tilkom 
ham, og med god Samvittighed gik man derfor over 
til de verdslige Glæder. 

Husmoderen begav sig til Spisekammeret, hvor- 
fra hun snart vendte tilbage med sit Forklæde fuld af 
Pebernødder. Hun gav enhver af Husstanden en Del 
til at spise, og derpaa satte hun en Tallerken paa Bor- 
det, hvori der var Pebernødder til at efnest+) om. 


+) Udarbejdet af den under 17. Marts 1696 nedsatte Kom- 
mission og 21. Juli 1699 befalet indført i alle Kirker. 

zx) Se H. F. Feilberg: Ordbog over jyske Almuesmål, I, 
31286! 

Husfaderen kom ogsaa frem med sit nye Spil Kort, der 
var købt i Anledning af Højtiden, og snart var unge 
og gamle i Færd med ved Kort og Kunster at til- 
vende sig Pebernødder. 3 


Ud paa Aftenen fik Øg og Høvder deres ,,Kvælds- 
nætter”, og man samledes saa atter om Bordet i 
Stuen for om muligt at stikke endnu lidt under Ve- 
sten. Den sidste Servering var et Stykke Kavring>) 
med en Dram og en Taar Øl til, hvorefter Salme- 
bogen atter kom frem, og et Par Salmer blev sunget, 
og en kort Bøn bedt, og dermed var den saa læng- 
selsfuldt ventede Juleaften forbi, alle gik til Sengs med 
fornøjet Sind og forhaabningsfulde med Hensyn til, 
hvad Juledagene vilde bringe. 


Anm. Til den almindelige Julehøjtid i Fjends Herred 
hørte ikke Juletræ. Saa sent som 1880 var det kun paa 
Herregaardene, at der tændtes et saadant. Senere blev det 
Skik at have Juletræ i Skolerne — i Tastum første Gang 
1884 —. Til dette kom ogsaa Børnenes Forældre, og naar 
Lysene var slukket, kom Byens Ungdom og fik sig en lille 
Svingom. 

Da denne Skik begyndte at brede sig, blev den modtaget 
paa to Maader; nogle var glade derved, og deres Begejstring 
kendte snart ingen Ende; andre saa med Vemod paa de mange 
Fornøjelser, der fulgte med, og syntes, at det hele stod i 
skærende Modstrid til Anledningen, det lille Barn i Krybben 
i de fattigste Omgvelser, man kunde tænke sig, og de var 
bange for, at de unges Hu skulde drages mere mod Festerne 
end mod den Frelser, man festede for, ja, man har endogsaa 
Eksempel paa, at en gammel Kone græd, fordi hendes Dat- 
ter skulde til Juletræ: thi hun mente, at det kunde drage 
hende bort fra den rette kristne Tro. 


Først efter Aarhundredskiftet blev Juletræ almindeligt i 
Fjends Herred, og Ængstelsen for, at de unge kunde tage 
Skade paa deres Sjæl, er saa godt som svundet. 


+) Et rundt Sigtebrød. 

Med Juledagene ebbede det gamle Aar ud, og 
naar det var gaaet helt paa Hæld, saa man stod ved 
Tærskelen til det nye, fejrede man Nytaarsaften. 

Efter at Dagens Sysler var endt, mødte baade 
Mænd og Kvinder festklædte for at indtage HøØjtids- 
maaltidet, der naturligvis indlededes med en dansk 
Dram og en Taar Øl og dertil et Stykke Brød, hvor- 
efter der serveredes Boghvedegrød, kogt i Sødmælk 
og bestrøet med Korender, og sidste Ret bestod af 
Faare- eller Svinekød. 

Lidt religiøst Skær skulde der kastes over Afte- 
nen, og derfor læste man Evangeliet og sang et Par 
Salmer; men saa havde Vorherre faaet, hvad der til- 
kom ham, og med god Samvittighed tog man Peber- 
nødderne og Kortene frem. Det varede dog kun kort; 
thi der var andet og bedre at tage sig til denne Åften. 
Karlene fik ladet de gamle Muskedonnere og begav sig 
ud paa Togt. Hos Venner og Bekendte brændte de en 
Salve af, og naar Mandfolkene inde havde sundet sig 
lidt, og Kvinderne var kommet over den første Befip- 
pelse, der naturligvis hist og her resulterede i, at et 
Fad blattede ud af Hænderne paa dem, maatte man 
ud for at indfange de forvorpne Skytter. Egentlig blev 
det anset som en Æresbevisning, der var blevet vist 
Gaarden, og de indfangede Gavtyve blev derfor ogsaa 
beværtet med Kager og Pebernødder, som naturligvis 
skylledes ned med en Dram og en Taar Øl. Men 
snart efter drog Skytterne atter af Gaarde, der var 
flere Steder at gøre sin ,,Opvartning”, og i Hedeegnene 
laa Gaardene jo ikke klinet op ad hinanden. Ogsaa 
Pigerne maatte ud at gøre ,,Æresbesøg" baade her 
og der; men Muskedonnere var for farlige og uhaand- 
terlige Vaaben for Kvindehænder, derfor nøjedes de 
med at tage Skaarene af de i Aarets Løb ituslaaede 
Fade og Krukker og lade dem med saa stort Brag 


ne 

som muligt knuses mod Stenbroen uden for Vinduer- 
ne; ogsaa de blev trakterede med Knas og Øl; men 
den obligate Dram blev der højest nippet til. 

Julen varede til Hellig tre Kongersdag, og Hellig 
tre Kongersaften maatte der ogsaa gøres noget ud af. 
Festmaaltidet bestod dog kun af Boghvedegrød, og 
naar denne var fortæret, satte Husmoderen de tre- 
armede Hellig tre Kongerslys paa Bordet. Et saadant 
Lys var det en stor Kunst at støbe, og helst skulde der 
være indstøbt Krudt, hvor de tre Arme løb sammen. 
Husfaderen mødte med den gamle Bibel og forelæste 
Beretningen om de vise Mænd fra Østerland, og et Par 
Salmer blev der sunget i Aftenens Løb; men ellers 
maatte man den Aften have gjort Ende paa Peber- 
nødderne, dels ved at efnes og dels ved at'spille og 
spise. 

Med Hellig tre Kongersdag var Aarets største 
Højtid til Ende, og Dagen efter tog man Dagligtøjet 
paa, og Hverdagens Slid begyndte. 


I Vaarspring fejredes Paasken. Opstandelse og 
brydende Vaar passer godt sammen; men alligevel var 
der ingen særlige Festligheder. Paa Helligdagene laa 
Arbejdet stille; men mangen en Paaskehelligdag med 
Sol over Sky og frisk Vestenbrise hen over Agrene stod 
Gaardmanden ved Gavlen og saa langeligt ud over 
Plovfurene, og hans Tanker kredsede vel mere om 
Arbejdet, der trængte paa, end om Præstens Ord i 
Kirken. 


Naar de lyse Nætter forlængst har holdt deres 
Indtog, og man begynder at skimte Sommersolhverv, 
fejres Pinsefesten. Pinselørdag om Aftenen samledes 
Byernes Ungdom paa Fjends Herreds Høje. Dér blev 

der tændt Blus+), og naar Baalene lyste hen over 
Egnen, skulde der ikke megen Fantasi til for at tænke 
sig henført til de Tider, da ,,Baunen lyste ie 

Ogsaa Hyrdedrengene skulde med til denne Fest, 
og de skyndte sig derfor at faa Køerne hjem. Men nu 
var det saa uheldigt, at den, der kom først hjem, blev 
for sin store Ivers Skyld kaldt ,,Sulten So”, og den, 
der kom sidst, maatte døje Øgenavnet ,Natteravn". 
Ingen ærgerrig Dreng vilde bære et saadant Tilnavn, 
hvis det kunde undgaas, og med megen Snilde søgte 
de at føre hverandre bag Lyset; men én maatte jo 
være ,,S0"' og en anden ,,Ravn", Var Køerne saa sat 
i Baas, og Hestene havde faaet ,,Kvældsnætter”, stod 
Festen paa Højen, og som Regel varede den til langt 
ud paa Natten. Fjandboerne havde ogsaa for Skik at 
brænde Blus Valborg Aften og St. Hans Aften. 

Ved Pinsetid var som Regel hele Besætningen 
kommet paa Græs, og den trange Tid for Hyrde- 
drengene begyndte. Ensformigt sneg sig Dagene af 
Sted, Hverdage eller Søndage, altid det samme Arbejde; 
men for at bøde lidt paa dette Forhold blev der holdt 
Gilde for Drengene 2. Pinsedag. 

Paa denne Dag samledes Drengene om Eftermid- 
dagen for at brænde Blus (Vækils). Denne Dag var 
næ Hjorer dje Daa", og andre maatte overtage Hyrde- 
pligterne. Det skete naturligvis ogsaa, at Kreaturerne 
blev drevet løse ud paa Marken den Eftermiddag, ,,/å 
Daa ær æ Hjorer dje Daa, da skal æ Høvder væ løs"; 
men det skete jo kun, hvor Forholdene tillod det. 

Om Eftermiddagen gik Drengene enkeltvis eller i 
Klynge ud til en Høj eller en Bakke. De havde Fetalje 
med sig, hvad enten denne bestod af Varer: Æg, Kar- 
tofler, Saft, Svesker og Rosiner, der skulde tilberedes 


&) E. T. Kristensen: Danske Sagn VIL, 114 flg. 
? 

ved Blusset og spises der, eller man havde tillavet 
Smørrebrød og Mjød med, der saa blev sat til Livs, 
mens Ilden knitrede. | 


Paa Vejen til Stedet samlede man alt brændbart 





Samtlige Tjenestefolk i Troelstrup 1874. 


op, som man kom forbi. Særlig maatte tørre Kokasser 
holde for, det var et særdeles godt Brændselsmateriale. 
Siddende omkring Baalet fortærede de saa deres 
Mad, naar den var vel tilberedt. Maaltidet blev. krydret 
med forskellige Historier af den Slags, som Drenge 
opvarter hverandre med, og Drengemunterhed og 
-kaadhed gjorde naturligvis sine kraftigste Udslag. 


4 

OP, 


Helt éns var denne Skik ikke i Fjends Herred. I 
Fly Sogn kendtes til sidst ingen Madlavning, der drak 
man kun Kaffe, og i Gammelstrup havde Drengene 
Mjød og Smørrebrød med hjemmefra. 

I det 19. Aarhundrede gik Skikken af Brug. Der 
gik dengang svære religiøse Strømninger hen over 
Herredet, og saavel fra grundtvigsk som især fra indre- 
missionsk Side blev der set skævt til denne Festen, idet 
man mente, at Højtideligheden til Minde om Hellig- 
aandens Udgydelse over Apostlene burde fejres paa en 
mere værdig Maade, og Heldet fulgte Agitatorerne mod 
det gamle Drengegilde+), det bukkede under, og ogsaa 
Pinseblusset, som de unge tændte, maatte samme Vej, 
nu er begge en Saga blot. 


Ind mellem Aarets store Højtider fejredes mindre 
Fester, som var knyttet til en eller anden Helgensdag. 

Kyndelmisseaften%%) blev saaledes i ældre Tid 
fejret som en halvhellig Aften. I det sydlige Fjends- 
herred var der Legestue; men i gamle Dage legede 
man ,,at døbe Børn”. Denne Skik, der var kendt over- 
alt i 1830- og 40erne, er sikkert forsvundet i 1850erne; 
thi i 1860erne kendes den ikke mere, og hvordan den 
er gaaet for sig, kan ikke efterspores; thi selv meget 
gamle Folk, der med Sikkerhed ved, at deres Forældre 
har været med dertil, kan ikke gøre Rede for Skik- 
kens enkelte Træk. 

I Nordfjends drev man Børneleg om Eftermidda- 
gen; Børnene samledes paa Skolen og gik saa i Pro- 


+) Se Niels P. Bjerregaard: Sæd og Skik i Ommersyssel, 
S. 30, Købhvn. 1919. 

xx) Kyndelmisse er Gengivelse af det lat. missa candelarium 

—… rr Lysenes Messe. Oprindelig en hedensk romersk 
Fest for Ceres, under Kejser Justinian gjort til en kri- 
stelig Renselsesfest. 

cession hen til det Sted, hvor Legestuen skulde hol- 
desi Toralkdestørste Drenge der hver bar et"Flag; 
gik i Spidsen, derefter fulgte den største Dreng med 
den mindste Pige, saa den næststørste Dreng og den 
næstmindste Pige o. s. fr. Børnene dansede saa til 
Aften; men om Aftenen maatte de vige Pladsen for 
Byens Ungdom, der saa fik sig en Svingom. 


I ældre Tid havde man for Skik i Fjendsherred 
at lægge et Svinehoved i Hønsehullet. Hvorfor man 
gjorde det, kan ikke mere efterspores; men at det var 
vigtigt at faa det gjort, fremgaar af, at man, hvis man 
ikke kunde fremskaffe et virkeligt Svinehoved, nøjedes 
med et udstoppet. Sidst blev denne Fremgangsmaade 
brugt i Højslev; men ved 1860 ansaa man Folk, der 
foretog sig sligt, for Originaler eller Særlinge. 


Til Fastelavnen%) knyttede der sig ogsaa særlige 
Skikke, og de bar alle Præg af Løjer og Lystighed. I 
visse Egne var det saaledes stærkt yndet at slaa Kat- 
ten af Tønden, hvilket foregik om Eftermiddagen; om 
Aftenen var der saa Legestue, som skildret nedenfor. 

I andre Egne — Højslev og Borup i Taarup Sogn 
— afholdtes Ringridning%=),. I Dagens højtidelige 
Anledning blev baade Rytter og Hest pyntet, og det 
blev gjort af en Pige. Naturligvis havde Pigerne forud 
faaet tildelt den Karl, som hver skulde sørge for, og 
lige saa vist var der Kappestrid om, hvem der kunde 
faa sin Kavaler flottest udstaferet. 


Ringridningen fandt Sted paa den i saa mange 
Egne kendte Maade, og saasnart det var afgjort, hvem 
der var blevet ,,Konge”, red hele Skaren rundt til Gaar- 
dene for at vise sig. De havde naturligvis Musikere 


+) Af mnt. vastel-avent, d. e.:«Aftenen før Fasten. 


iX) Se Niels P, Bjerregaard: Sæd og Skik i Ommersyssel, 
Kbhvn. 1919, og Feilberg: Dansk Bondeliv, Kbhvn. 1898. 

med; men de blev som Kegel kørt paa en Vogn. Over- 
alt, hvor de kom frem, fik de Penge, og en ung Mand, 
der var klædt ud som Klovn, modtog disse. 

Var den sædvanlige Runde gjort, red man hjem 
og satte Hestene i Stald. Maaske blev der ogsaa Tid 
til et lille Hvil; men længe varede det ikke, før Kar- 
lene mødte — hver med sin Pige — i den Gaard, hvor 
Lystigheden skulde fortsættes. 

Først maatte Middagen sættes til Livs, og den 
bestod af Steg og Kartofler samt Sødsuppe, og der- 
efter begyndte Dansen. Man fortsatte gerne til den 
lyse Morgen, og ind mellem Dansene blev der druk- 
ket Punch. 

Fastelavnsskikkene var ikke aarligt tilbageven- 
dende, der kunde gaa Aar, hvor de ikke fandtes, og 
saa kunde de pludselig dukke op igen. 

Nu tilhører disse Løjer egentlig Historien. For 
en stor Del var det jo under aaben Himmel, at de blev 
gennemført, og at Vejret ikke altid var gunstigt, derom 
vidner den gamle Talemaade: De æ Kørmesknud mæ 
hans hwid Stud. Det var tidt koldt baade at være 
Tilskuer og activ Deltager, og da Maskeballerne kom 
frem, fik de derfor snart de gamle Sædvaner sat ud 
af "Spilleresaa mat smanknusharebBalsentensisen eller 
anden Forklædning. 


Den 30. April om Aftenen, Valborgaften%), sam- 
ledes Ungdommen for at afbrænde Blus. Paa den 
Aften skulde — efter gammel. Tro — Heksene samles 


paa Bloksbjerg, hvortil de foretog deres vilde Ridt 


x) Valborgdag, d. 1. Maj, har faaet sit Navn efter en en- 
gelsk, from Prinsesse, der døde som Nonne i Tyskland 
>/, 780. "/; 870 blev hendes Relikvier ført til Eider- 
stådt, og til Minde om denne Begivenhed er Dagen 
blevet hendes. 

gennem Luften, idet de brugte Kosteskafte som Ride- 
heste. Men Heksene, der gør deres Gerninger i det 
dulgte, skyede naturligvis Lyset, derfor brændte man 
Blus paa Egnens højeste Høj, saa havde man en 
Chance for at holde de ubehagelige Kvinder, dér 
kunde mere end deres Fadervor, borte fra Bygden. 


Man sørgede jo for åt faa Baalet tændt saa højt 
oppe som muligt; thi saa blev det set videst om, og 
saa kunde man ogsaa til Gengæld se de fleste Blus 
ud over Landet; men man maatte ogsaa tage Hensyn 
til, at der ikke opstod Brandfare for nogen Ejendom, 
og derfor kunde det hænde, at Blusset — grundet paa 
Vind og Vejr — ikke blev afbrændt paa samme Sted 
hvert Aar. . 

Nu til Dags er imidlertid Valborgaften. skudt ud 
til Fordel for St. Hans Aften. Hvad Grunden er til 
dette Skifte, er vel vanskeligt at sige. Vejret kunde 
vel have nogen Indflydelse; men snarere er det vel 
Smitte udefra, som har forvoldt Flytningen.  Natur- 
ligvis kan de unge bedre lave Løjer om Blusset St. 
Hansaften; thi den milde, lyse Sommernat giver Mu- 
lighed for en tyndere Paaklædning, der forstørrer Let- 
heden og Hurtigheden under Legen, og tidt har Solen 
hævet sig i Kimingen mod Øst, før de sidste Festdel- 
tagere forsvinder gennem Gaardenes Porte og Laager. 


Skikkens Overflytning til St. Hansaften%) gik jo 
ikke helt af uden morsomme Tildragelser. " Det skete 
saaledes i 1870erne, at nogle ældre Mænd fra Gam- 
melstrup stod og talte sammen St. Hansaften.  Plud- 
selig saa de Brand. De kunde ikke udgrunde, hvis 
Gaarden var, der brændte; men af Sted gik det, under 
Ildebrand er hurtig Hjælp nødig; da de kom til 


+) St. Hansdag, den 24. Juni, fejredes til Minde om Johan- 
nes Døberens Fødsel. 


rr se DEERE 


»Brandstedet", viste det sig, at det var Byens unge, 
der brændte St. Hans Blus paa en Høj vest for Lund- 
gaard. 


Aarets sidste Helgenaften, hvor der var Rester af 
gammel Festlighed, var Mortensaftenx). Om der tid- 
ligere har været Glædesgilde af en eller anden Slags, 
vides ikke; men nu til Dags sker kun dette, at man 
den Aften møder til Nadver i sit Søndagstøj. Er det 
en Gaard, hvor man holder Gæs, vanker der Gaase- 
steg. Paa andre Steder bestaar Nadveren af Ande- 
eller Kalvesteg. 


Verdslige Fester. 


Jordbunden i Fjendsherred var ikke fed, og Ind- 
tægterne som Følge deraf smaa. Der kunde altsaa 
ikke blive meget til overs, og den Arv, som Børnene 
fik, var kun ringe. Selv i de største og bedste Gaarde 
var den Hjælp, Børnene kunde faa, naar de drog bort 
for at stifte eget Hjem, meget lille; thi den, der blev 
hjemme og overtog Fødegaarden, skulde have det 
meste, han maatte ikke sidde for haardt i det, og han 
skulde jo ogsaa sørge for Forældrene, saa de kunde 
opretholde Livet og senere stedes ,,hæderligt" til Jorde. 


Da Indtægterne var smaa, kunde man ikke lønne 
Tjenestefolkene ret godt, og det var da ogsaa kun faa 
Rigsdaler, en Karl eller Pige modtog for at slide Aaret 
rundt, ja, en Pige maatte paa den Tid nøjes med min- 
dre end det halve af det, som en Karl fik. Men selv 
om Lønnen var ringe, kunde de dog slaa sig igennem 
og holde Klæderne paa Kroppen; thi de lærte NØj- 
somhed og Sparsommelighed af Husbond og Madmo- 


£) Mortens- eller Martinsdag, d. 11. November, fejres til 
Minde om Biskop Martin af Tour, der døde Aar 400. 

der; derfor saa man ogsaa det Særsyn, at mange Karle 
og Piger kunde af deres ringe Løn lægge Daler paa 
Daler til Side. | 

Selv om Indtægten var ringe, havde de unge 
dengang naturligvis Lyst til at more sig; men Penge 
maatte" det jo ikke gerne koste; derfor blev deres Mor- 
skab gerne énsformig; men for dem var det i alle 
Tilfælde nok. Det var baade først og sidst Dans, 
som de morede sig med, naar de kom sammen. Naar 
de en Søndag Aften mødtes paa Byens Samlingsplads, 
fik Karlene gerne en eller anden Dreng til at tralle 


en Melodi, som de kunde træde Dansen til. Naar - 


Drengen fik en Toskilling, var han som Regel parat 
til at synge den halve Nat, og saa gik Dansen paa 
den ,, grønne Tilje" i Sko, Træsko eller bare Ben, som 
det bedst kunde falde. 

Til Tider havde de jo Legestue (Bal); men heller 
ikke det blev nogen vidtløftig Historie i økonomisk 
Henseende; thi Balsalen, en af Gaardmændenes Stor- 
stue, var gratis, og kun Musikken og Drikkevarerne 
skulde betales. 6—8 Skilling var som Regel den Ud- 
gift, en Karl maatte regne med; Pigerne betalte natur- 
ligvis intet. 

Drikkevarerne bestod af Brændevin og Mjød. I 
Pauserne gik et Par Karle rundt med en Flaske, hvori 
der var blandet Brændevin og Mjød. Flasken gik fra 
Mund til Mund; thi Glas kendte man ikke. Pigerne 
fik ren Mjød. Senere blev Kaffe naturligvis Fjends- 
herreds som det øvrige Lands Nationaldrik. En Over- 
gang var det dog saadan, at det kun var de dygtigste 
Dansere, der fik Kaffe; Resten maatte nøjes med det 
fra Fædrene nedarvede. Det kunde naturligvis ikke 
gaa af uden Skuffelser for dem, der kom i anden 
Klasse, og tidt hørte man en eller anden Karl udbryde: 
En søen Gil ær et waer aa sæj Worhær Tak for". 

En Fjendsherreds Storstue i 1840erne var let at 
omdanne til Balsal. Der var faa eller ingen Møbler 
i denne Del af Huset. Loft fandtes der ikke, og som 
Regel anbragte man Spillemændene paa nogle Fjæl, 
der var lagt over Bjælkerne. Gulvet var af Ler, og det 
taalte derfor ret godt, at man dansede paa det i Træ- 





Gammelt Hus i Fjendsherred. 


sko, og Støjen blev ikke alt for voldsom. Der var 
naturligvis. enkelte, der flottede sig med Sko eller Støv- 
ler; men det var en Luksus, som ikke mange tillod sig 
indetDage! | 

Naar Dansen og Drikken havde gjort Karlene 
varme, kunde det hænde, at én eller anden smed Træ- 
skoene, og saa maatte Strømperne holde for. Denne 
Foranstaltning var sikkert ikke økonomisk, og ,,/ post 
festum" blev det vel nok fortrudt; men for et Øjeblik 
kunde den Slags jo kaste en vis Glans over en Karl, 

Imellem Dansene blev der ikke alene drukket, 
men ogsaa sunget. Det var baade Karle og Piger, der 
drev denne Sport, og Viserne var gerne om underlige 
Forelskelser, Falskhed eller trofast Kærlighed. 

Et Par Prøver vil vise, hvilke Motiver, der var 
paa Mode: 


Det var en Hjertens Jammer med denne unge Mø; 

hun laa i fire Dage og kunde ikke dø. ag 
Det var en Hjertens Jammer for alle og enhver, 

især for hendes Moder, som hende baaret har. 


I en anden Vise, der handler om en ung Piges 
Død, hedder det til Slut: 


Kort før min gode Pige døde, 
da raabte hun højt paa mit Navn, 
saa hastig jeg .til hin mon løbe 
og venlig tog hin i min Favn. 


En enkelt Vise fra Legestuen skal citeres fuldt ud: 


En Jomfru hun gik sig i Lunden alt ut, 
hun agted sin Kærest at finde; 

hun saa sig omkring i den skønne Natur: 
,Mon han er i Skoven derinde?” 


,»God Aften, god Aften, min skønne Jomfru, 
hvorfor gaar du her saa alene? 

Du søger vel Blomster, du skønne, du, 
opleder de Liljer saa rene?" 


»Nej, ej efter Blomst eller Liljen saa ren 

jeg her i Lunden mon lede, 

men kun, kun efter — 0, gør mig ej Men — 
min eneste elskte herinde”, 


,I Aftes din Kærest spadsere jeg saa 
med Jomfruer stolte, skønne, 

saa ham skal ej mere du stole paa, 
han vil med Utro dig lønne". 


Saa tog han en Guldkæde fra sin Barm, 
dertil to Sølvspænder klare. 

,Det jeg dig giver. Jeg elsker saa varmt. 
O, vær saa nu min, du rare”. 


Var Kæden end hundred Mile lang, 
om Tusindfold større vare «+ 

de Spænder, du dog forvist ej engang 
mig fik, — O, var han her bare”, 

»Ho hop, ho hop, min kæreste Skat! 
jeg kan mig ej længer dølge. 

Kom hid, kom hid i min Favn saa brat, 
du skal, du skal med mig følge! 


Ja, følges vi vil indtil vor Død, 

en Skytsengel vil jeg dig være, 

som Manden kan det for Hustru sød. 
Gud lønne din Troskab, du kære!" 


Før man fandt paa at faa Ulden kartet og spun- 
det paa de dertil indrettede Fabrikker, maatte man be- 
arbejde Ulden med Haanden. Det kunde vare længe 
og være trivielt; men man fandt paa Raad mod dette. 


Naar Faarene var vasket og klippet, inviterede de 
forskellige Husmødre Pigerne fra andre Gaarde til 
Kartegilde%). Saadan en Sammenkomst havde ikke 
Frihed og Fest i Følge, tværtimod, saasnart Pigerne 
kom om Morgenen, tog de fat paa Karterne og sled 
af karsken Bælg til Middag. Naturligvis fik man saa 
lidt bedre Mad end til Hverdags; Suppe og Steg stod 
Festmaaltidet som Regel paa, og naar det var sat til 
Livs, tog man atter fat paa Karterne. Hen paa Efter- 
middagen tog man sig en lille Pust for at nyde en 
Kop Kaffe med en Knald brun Sukker til; men saa 
hængte man atter i til Aften. 

Arbejdet gik med Liv og Lyst, krydret som det 
blev med Historier og Bynyt. Saadanne Ting som 
de sidste Barselaffærer og hvilke Piger, der. havde 
faaet sig en Kæreste, var naturligvis yndede Emner; 
men paa den Maade fik man Arbejdet hurtigere fra 
Haanden. 

Om Aftenen indfandt der sig nogle Karle, som Regel 


lige saa mange, som der var Piger. Saa drev man 


£) Samlinger til jydsk Historie og Topografi, III. 308. 

Skojer og Løjer og Lyst og Gammen, og helst skulde 
der ogsaa en lille Svingom til. Kunde en eller anden 
af de tilstedeværende drile lidt paa en Harmonika eller 


file paa en Fjol, var det ovenud godt; men ellers tog 
man til Takke med lidt Fløjtemusik eller Sang. 


Enkelte Steder var det Skik, at den først ankomne 


Pige sad nærmest ved Døren, den næst ankomne næst 


efter, 0. s. fr. Den først ankomne Karl hilste da først 
paa den ved Døren siddende Pige, den næst ankomne 
paa den næste o. s. fr. Den Pige, man først hilste paa, 
skulde man ogsaa danse den første Dans med. 


Til Tider var der ogsaa gifte Koner med; men det 
var vel nærmest mod Slut, da Kartegilderne var ved at 
forsvinde. 


Høbjærgnings og Høstens Tid var altid de trav- 
leste. Strengt var Arbejdet, og lang Arbejdstid havde 
man; men det var, som om Arbejdets Art var saadan, 
at Folk ikke kunde være i daarligt Humør i den Tid. 
Alle unge glædede sig til Høslæt og Høst, og alle 
gamle mindedes mere det glade Liv, der fulgte, end det 
strenge Arbejde, det voldte, og de fortalte gerne derom. 


Naar det duftende Hø blev sat i Lade, kunde det 
hænde, at de unge af Hang til Moro — sov i Høet om 
Natten. Naturligvis gik det som alle andre Steder, hvor 
unge kom sammen, at det blev til liden Søvn og megen 
Snakken. 

Høsttiden var baade den strengeste og den travle- 
ste. Pigerne maatte da hele Tiden arbejde udendørs. 
Karlene gik med Leerne og mejede, og Pigerne gik 
bagefter og bandt Kornet i Neg. 

Som Regel vankede der bedre Mad, især Mellem- 
mader, end til andre Tider, og mange Steder vankede 
der ogsaa Gammeløl, som var stærkere og slukkede 

bedre for Tørst end almindeligt Øl. Skikken at drikke 
Gammeløl”), var kommet til Bønderne fra Herregaar- 
dene, og derfor blev det ikke brugt helt éns, idet man 
nogle Steder fik det med i Marken, andre Steder nød 
man det, naar man kom hjem om Åftenen. 

Naar det sidste Skaar var gaaet til Ende, og det 
sidste Neg bundet, maatte det naturligvis bringes til 
Madmors Kundskab paa en Maade, som baade kunde 
være fornøjelig og indbringende. Man gik derfor til 
Slibestenen, som for at slibe paa ny, eller man gik 
hen foran Stuehuset og meldte med Strygen og Snak- 
ken, at nu stod Kaalene for Tur. Saa fik Husmoderen 
travlt med at redde Kaalene. Det kostede lidt Punch, 


en Dram og en Taar Øl eller andet, som hun mente | 


kunde have samme Virkning. 

I forskellige Byer havde man for Skik at lave en 
Høstdreng af det sidste Neg. Paa Taarupgaard stil- 
lede Høstfolkene foran Hoveddøren med ,,Drengenf”, 
og saa maatte Godsejeren ud med Brændevinsflasken, 
og Jomfruen med Kager. 

Høsten var imidlertid ikke forbi, fordi man havde 
ophøstet, saa: kom netop den allertravleste Tid; thi 
saa skulde Kornet bringes i Hus. 


En Kone, født 1853, og som i sin Ungdom havde 
tjent paa flere Gaarde i Fjends Herred, bl. a. Taarup- 
gaard, giver følgende Skildring af den Tid, da Kornet 
kom i Hus: 


Den Tid var den morsomste og skønneste, vi havde hele 
Aaret. Det var ogsaa den travleste: men det var, som Arbej- 


+) Blev brygget om Efteraaret eller lige efter Jul. Der 
anvendtes mere Malt end til almindeligt Øl, og Gæ- 
ringen varede længere. Man taler om Gammeløl med 
en Pind i, det er nu til Dags Gammelgl med en Snaps 
i; men Udtrykket stammer fra, at man brugte en Pind 
til at røre med. 

det kun var halvt saa besværligt som i. den øvrige Del af 
Aaret. Vi Piger maatte naturligvis med ud at arbejde baade 
i Høslæt og Høst, det var jo Skik og Brug. Vi arbejdede hele 
Dagen til langt ud paa Aftenen, og saa det ud til Regn den 
følgende Dag, kunde Klokken blive langt over Midnat, inden 





Skivevejen. 


vi holdt op. Vi havde da altid 2—3 Lygter med ud i Mar- 
ken for at se og finde Negene. Inde i Laden arbejdede vi 
naturligvis ogsaa ved Lygter. 


Havde man faaet Kornet i Hus, skulde man natur- 
ligvis have lidt Løjer med dem, der ikke var færdige. 
De sidste Neg blev derfor lavet til ,,en Høstkarlf, der 

iført en gammel, kasseret Dragt og udrustet med en 
aflagt Kasket blev sendt til den nærmeste Nabo, der 
endnu havde Korn paa Marken. Var der en Rim- 
smed i Nærheden, havde ,,Høstkarlen" gerne et ikke 
smigrende Vers i Lommen. 


Denne Hjælper var just ikke velset, og man prø- 
vede snarest muligt at faa ham af Gaarde igen; tidt 
kunde han gøre en hel Runde i Landsbyen. 


Den Åften, der var indhøstet, fik man paa nogle 
af Herregaardene Punch og undertiden ogsaa Æble- 
skiver; desuden fik hver mandlig Arbejder en Flaske 
Brændevin; ogsaa hos nogle af Bønderne festede man 
den Dag, da Kornet kom i Hus. 


Hen paa Efteraaret fejrede man Høstgilde paa 
Herregaardene. 


Klokken to om Eftermiddagen samledes alle, der 
havde deltaget i Høstarbejdet. Først blev de trakteret 
med Middagsmad: Suppe, Steg og Kartofler; dernæst 
tog Dansen sin Begyndelse. Hen paa Eftermiddagen 
drak man Kaffe; men da denne serveredes i et Side- 
værelse, kunde Dansen uhindret fortsætte. Ved 9—10 
Tiden om Aftenen blev Gæsterne atter kaldt til Bords, 
og de stillede deres Sult ved et Fad Risengrød. Saa 
svang man atter sin ,,Pigelilf til henad Tolvtiden; men 
saa var TøØrsten saa stor, att den maatte slukkes i 
Punch. Ved en saa festlig Lejlighed maatte man natur- 
ligvis i al Underdanighed udbringe et Leve for Vær- 
ten og Værtinden, hvilket havde til Følge, at det høje 
Herskab for en kort Tid nedlod sig til at deltage i 
Festen. Ogsaa Forvalteren maatte have sit Leve; 
men dermed var ogsaa den højtidelige Del af Festen 
forbi, og skete det en enkelt Gang, at Spillemanden 
fik et Hurra, var det vel mere for at opildne ham til 
atter at tage fat paa Fjolen end af Ærbødighed. 

Udaset og trætte samledes man hen paa Morgen- 
stunden atter om de dækkede Borde for at indtage en 
solid Frokost, før man begav sig hjem; men dermed 
var Gildet ogsaa færdigt. 


Ogsaa Bønderne holdt Høstgilde. Traktementet 
afveg ikke stort fra det foran skildrede; men der var 
mange flere med. 


Arbejderne fra Høsten var jo selvskrevne; men 
dertil kom alle unge i. Byen og de unge af Familjen, 
der var bosat andre Steder. Var man blot konfirmeret, 
var man indbefattet mellem dem, som en eller anden 
Storris indbød paa følgende Maade: ,,A sga hælsen aa 
sæj, om je ong væl kom te Høstgil ve N. N. o Tisdaa". 
Det var jo store Gilder — tidt paa et Hundrede Del- 
tagere; men nu til Dags er de en Saga blot; hos de 
ældre lever de i Mindet, og for de unge levendegøres 
de gennem en eller anden Fortællers Mund. 


Folketro. 


Overalt næredes der i gamle Dage stor Overtro, 
og Fjends Herred danner i denne Henseende ingen 
Undtagelse. 


En frugtsommelig Kvinde maatte ikke gaa over 
rindende Vand, og kom hun paa Steder, hvor man af 
Hensyn til daarlig Luft, ønskede at sætte Haanden eller 
Lommetørklædet for Næsen, maatte hun ikke gøre 
dette; thi saa fik Barnet, hun skulde føde, daarlig 
Aande. Paa Kirkegaarden maatte saadan Kvinde ikke 
lade sit Vand; for saa kunde Barnet ikke ligge tørt. 

Var en frugtsommelig Kvinde beskæftiget i Køk- 
kenet, naar der kom fremmede, maatte hun ikke kigge 
gennem Døren; for saa blev héndes Barn skeløjet, og 
ved Slagtning maatte hun vogte sig for at faa Blod 


5 


66 


paa sig, da hendes Barn saa vilde faa et rødt Moder- 
mærke paa det tilsvarende Sted af Kroppen=). 


Naar et Barn blev født, blev der, før det blev lagt 
paa sit eget Leje, lagt en Stoppenaal i Puderne for at 
gøre det ,staalsat”. Dette blev gjort for at hindre 
Troldfolk i at tage Barnet og lægge et af deres egne 
i Stedet, hvad de havde stor Lyst til. 


Saa længe Barnet var udøbt, skulde der brænde 
Lys ved det om Natten. Et lille Bord blev anbragt 
ved Vuggens Hovedgærde, og de to derpaa anbragte 
Lys — eet paa hver Side — blev tændt i Skumringen 
og brændte til Gry. 

Naar Barnet blev holdt over Daaben, skulde Gud- 
moderen hviskende gentage Præstens Ord; thi saa 
vilde den lille blive lærenem og komme til at læse 
flydende. Under Ofringen maatte samme Gudmoder 
gaa rask og frejdigt op til Alteret; thi saa vilde hendes 
Gudbarn blive hurtig i sine Bevægelser, rask og kvik 
til Værn og Virke. 


Paa Vej til Kirke gik Brudefolkene i Spidsen af 
Brudeskaren, og ingen af dem maatte se sig tilbage=+) ; 
thi det var at se sig om efter en anden Mage og vars- 
lede Død for den, der nu indtog Pladsen. 


+) I Vestfjendsherred var der en Pige, som var forlovet 
og skulde giftes til Flyttedag. Kort før hun skulde 
rejse, skulde der slagtes; men Konen, der vidste, at 
Pigen var frugtsommelig, sørgede "for, at hun ikke 
deltog i Slagtningen. 

Under Slagtningen kom Pigen ud i Køkkenet for 
at hente en Gryde, og Karlen kastede da i Kaadhed 
noget Blod paa hende. Det traf hende i Panden, og 
da hun senere fødte et Barn, havde dette et rødt 
Modermærke, svarende til Blodpletten. 

xx) Se Niels P. Bjerregaard: Sæd og Skik i Ommersyssel 
Side 54. i 

De to Brudelys skulde ogsaa helst gaa ud paa 
samme Tid, for ellers vilde der blive lang Tid mellem 
de to Brudefolks Dødsdag. 

Vilde et Ligs ene Øje ikke holde sig lukket, saa 
det efter den næste af Familjen, der skulde dø, og 
denne vilde snart følge efter. Var Hestene for hastige 
i deres Gang mod en døds sidste Hvilested, vilde de 
tilbage for at hente den næste, derfor maatte man have 
en Kusk, der kunde tøjle dem. 

Ved Afskæring af Negle skulde man findele de 
afskaarne Stykker; thi var de i hele Neglens Bredde, 
kunde onde Folk dermed gøre Ulykker paa fredelige 
og skikkelige Mennesker. 

Flettede Halmvisker, som man havde brugt i sine 
Træsko, maatte ikke kastes hele bort; thi hvis frugt- 
sommelige Kvinder eller drægtige Husdyr gik over 
saadanne, kunde det faa skrækkelige Følger. 

Tog Folk fra By, og den første, de mødte, var 
en uhyggelig, ildeset Person, især en, der kunde mere 
end sit Fadervor, vilde Rejsen mislykkes, og mangen 
en Bonde drejede da Hestene hjemefter igen for intet 
at vove. 

Med dyb Ærbødighed bøjede Fjandboerne sig for 
alt, der havde med Religion at gøre. 

To Gange om Aaret gik de til Herrens Bord, men 
altid fastende, højst tillod man sig at tage et Stykke 
brunt Sukker (Kandis). 

Ved Gry og ved Kvæld, naar Kirkeklokken rin- 
gede, tog Fjandboen sit Hovedtøj af, medens han hen- 
vendte en kort Bøn eller sendte en Tanke til Tidens og 
Livets Herre. 

lå Jesu Navn bør al vor Gerning ske”, var ligesom 
indlevet i Egnens Befolkning. Naar Sæden skulde læg- 
ges, Mejningen begynde, en Réjse foretages, altid hør- 
tes Ordene: ,,Saa i Jesu Navn”. Husmoderen indledede 

paa samme Maade, naar hun skulde brygge, bage eller 
slagte. 

Det hellige Korsets Tegn kunde værne mod Ulykke, 
og derfor slog man Kors paa Jorden foran Hestene, 
naar Vognen skulde af Gaarde efter ,,Madammen", og 
Husmoderen ridsede Korsets Tegn paa Brødet, før hun 
skar Hul paa det. Naar der var sat Gær paa Øllet, 
maatte det ogsaa korses, og havde man ved Bagning 
faaet Ovnen fyldt og Mundingen tættet med Tørv, 
Tørvestumper eller Jordknolde (oprindelig brugte man 
ikke Dør for Ovnen), maatte Korsets Tegn atter 
bruges. 

Man slog Kors for sig i Kirken, naar Præsten lyst 
Velsignelsen, og man korsede sig, naar Lyn viste sig 
paa Himmelen. 

Hen mod Jul skulde Grisen slagtes. Husmoderen 
slog Korsets Tegn over dens Nakke, og med Ordene: 
» Jesu Navn” paa Læberne og Kniven i Haanden, skred 
hun til Værket. Ganske langsomt skar hun, det maatte 
ikke gaa for hurtigt. Men varede det for længe, inden 
den døde, kunde hun lidt. iltert sætte Kniven mod 
Nakkebenet, mens hun udbrød: ,,Dræmme do, heller do 
faller nier?” 

»Efter Slagtningen blev Dyrets Lunger undersøgt 
meget nøje, og lige saa mange Fordybninger, som man 
fandt i dem, lige saa mange Grave skulde der kastes 
for Slægtens Paarørende i det kommende Aar. 

Skulde en Ko kælve, var der mange Ting, som 
maatte iagttages af Husmoderen. Først fik Koen 1 
Flaske Øl og %,>r—1 Pægl Brændevin, et Par Skiver 
Brød og en Taar lunkent Vand; dernæst skulde Koen 
have en Haandfuld Byg for at skærme den mod For- 
hekselse. Husmoderen tog Byggen i Haanden, spyttede 
paa den tre Gange, lod derpaa Koen bide og snuske 
deri tre Gange, før det kærkomne Foder endelig lagdes 

paa Bunden+) af Krybben. Af Koens første Maal Mælk 
tog man endvidere en Spiseskefuld og hældte over et 
Stykke gloende Jern. 

I. Dørkarmens Overstykke blev en skarp Kniv såt 





En Landsbysmed 


fast, og den blev først borttaget efter et vist Antal 
Dages Forløb. 

Paa denne Maade mente en Husmoder at have 

=) Krybbebunden bestod af Græstørv med Grønsværet 

vendt opefter. Disse Tørv fornyedes hvert Efteraar, før 


Kreaturerne biev bundet ind. Indbindingen fandt sent 
Sted, og haaj æ Avl wotmøjklejn, ikke før hen 
mod Jul. 

sikret sin kære Ko baade mod Forhekselse og andet 
Djævelskab. 

Hvis en Ko løb om, ikke blev med Kalv, var det 
et stort Tab for Ejeren, og man foretog derfor adskil- 
ligt for at sikre sig. 

Naar Koen var bedækket, kastede man en Kat eller 
en Spand Vand paa den; i Nordfjends skilte man en 
Møgvogn i to Dele og trak derpaa Koen tre Gange 
igennem. 

Nordlyset troede man ogsaa kunde indvirke paa 
Drægtigheden, og mangen en Bonde tænkte i sit stille 
Sind, naar han saa de uheldvarslende Strimerf) paa 
Himmelen, om det nu var hans Køer, der skulde blive 
golde. 

At visse Mennesker kunde mane, troede man 
naturligvis paa; men en enkelt særegen Form findes 
dog, fortalt af en Mand, der er barnefødt i Nordfjends 
for over 70 Aar siden. Han var med sine, Forældre 
henne hos en Nabofamilje. Da de havde spist til 
Aften, følte han Trang til at træde af paa Naturens 
Vegne, og han gik derfor ud til Gavlen af Huset. W. C. 
var dengang en Luksus, som ingen kendte. Som han 
sad der, saa han pludselig en lille Hund komme hen 
mod Huset; men da han saa nøjere til, viste det sig 
at være en stor Hund; det maatte være Naboens, som 
han kendte udmærket. Stor blev imidlertid hans For- 
skrækkelse, da han et Øjeblik efter saa en Skikkelse i 
Mandshøjde, men næsten uden Arme staa for sig. 
Det saa ud, som Armene var skaaret af lidt neden for 
Skuldrene; men der var intet Blod at se. Drengen var 
bange og raabte: ,,Hvem.er du?" ,,Manen", svarede 
Skikkelsen, og dermed forsvandt den i et voldsomt 
Stormstød. 


+) Denne Ængstelse for Nordlys har holdt sig lige til det 
20. Aarhundredes Tærskel. 

Mandens Opfattelse af den personificerede Manen 
var vistnok almindelig; men ved Manen maa man vel 
nærmest forstaa Døden; thi et gammelt Mundheld 
lyder: Du er stærk, Fanden; men Manen er stærkere. 


Varseltro. 


Blandt de gamle fandtes altid synske Folk; det 
var Mennesker, der i Kraft af, at de var født paa 
bestemte Dage, kunde forudse, hvad der vilde ske. 
Forud for Begravelse og Bryllup kunde de se Ligskare 
eller Brudeskare drage, af Gaarde og sætte Kursen 
mod Kirken. Saadanne Folk kunde naturligvis und- 
gaa at støde sammen med disse Skarer; men andre 
kunde komme ud for det Uheld at kollidere med de 
natlige Tog. I saa Tilfælde faldt de, men stødte sig 
aldrig; kun blev de sfiavset til af at ligge paa Jorden. 
Var man klog, krøb man straks ud til Siden af Vejen, 
saa var man fri for at falde mere. 


Det, som man nu kalder Tankeoverføring (Tele- 
pati), kaldte Fortidens Fjandboer for Varsel. To 
Fjandboer var udvandret, og en Morgen sagde en af 
dem: "I Nat er "N.N: dødt” Hardudromtuidetnes 
sagde den anden. ,,Nej, men her har været Varsel", 
sagde den første, og Manden var virkelig død samme 
Nat. 

Varsel for Brand var meget udbredt og kaldtes 
gerne Forbrand. Det var i Virkeligheden ogsaa en 
Slags Synskhed hos enkelte Mennesker; de havde den 
Evne forud at kunne se Brand paa et Sted, hvor en 
saadan senere fandt Sted. 

En Mand fra Vestfjends var en Dag ude at køre 
med sin Familje. Pludselig pegede han mod en Ejen- 
dom og sagde: ,,Se, hvor det brænder!" Da de andre 

intet kunde se, fortsatte han med at fortælle, hvordan 
hele Branden gik for sig, og spurgte dem, om de ikke 
kunde se Luerne slaa ud af Udhusene. Kort efter 
brændte Ejendomimnen, og alt gik, som Manden havde 
sagt. 

I samme Egn kom en Dag en Mand hen til en 
af sine Naboer og spurgte, om han havde ordentlig 
forsikret, ellers var det paa Tide at faa det gjort; thi 
han havde set Forbrand. Naboen troede ikke paa det; 
men faa Dage efter brændte hans Ejendom. 

Foruden Forbrand kan der ogsaa ske Bankevar- 
self) for en nær forestaaende Ildebrand. En Fjends- 
herreds Kone fortæller derom følgende: 


»Det var Natten, før Gaarden brændte. Klokken kunde 
vel være henad 2, da det bankede paa Sovekammerdøren. 
Jeg spurgte, hvem det var; men da jeg intet Svar fik, blev 
jeg underlig til Mode, stod op og gik. ud i Køkkenet; men der 
var intet at bemærke, og alle Døre var lukkede. Jeg gik 
da atter i Seng og tænkte ikke mere paa det; men næste 
Nat Klokken 2, da vi laa i vor dybeste Søvn, bankede det 
paa Sovekammerdøren igen, og da jeg spurgte, hvem det var, 
hørte jeg vor Forkarl sige: ,,I skal op, Gaarden brænder”, Vi 
stod naturligvis straks op og saa, at Ilden allerede havde 
godt fat i den østre Del af Laden", 


Døden — det fra det travle Livsvirke skillende 
— har naturligvis sine Varsler. Et af dem er en knir- 
kende Lyd, og derom har en gammel Fjandbo fortalt 
følgende: 


»Min Kone laa i Sengen og var meget syg, flere Gange 
havde vi hentet Doktor; men det havde ikke hjulpet; Sand- 
heden tro maa jeg dog sige, at det heller ikke var blevet 
daarligere., En Aften, som vi laa i vore Senge, hørte jeg en 


=) Bankevarsel for Brand lyder som en almindelig Ban- 
ken paa en Dør, Bankevarsel for Død som Hammer- 
slag mod en Væg. 

underlig, knirkende Lyd under Loftet. Jeg kunde intet 
opdage og ikke blive klog paa, hvad der foraarsagede denne 
Knirken; længe laa jeg vaagen uden at komme til noget Re- 
sultat, og om Morgenen, da jeg vaagnede, hørte jeg det 
atter. Da blev jeg naturligvis arrig, men samme Aften døde 
min Kone, og siden har jeg intet hørt”, 


Et andet Dødsvarsel er Skorstensfald eller Bjæl- 
kefald. Det høres baade af den døende og dem, der 
sidder omkring Dødslejet. Det fremkalder dog aldrig 
Ængstelse, men giver tvært imod Ro i Sindene. 


I Vestfjends laa en Mand paa sit Sygeleje. I 
Stuen sad Konen og en Søn fra Nabogaarden. Plud- 
selig hørtes der et Rabalder, som faldt Skorstenen 
nen overs ColtetsellersallesBjælkerne raslede ned 
Ingen blev bange; men Konen sagde til sin lille Søn, 
der sad ved Bordet: ,,Nu kommer han ikke over det”. 
Faa Dage efter døde Manden. 

En gammel Mand havde ligget syg længere Tid. 
En Dag sagde han pludselig: ,,Ja, saa er det forbi med 
mig", Han havde hørt Rabalderet, men ængstedes 
ikke. Kampen for Livet var opgivet, og fredfyldt gik 
han Døden i Møde. 

Overalt i Fjendsherred er Lysvarslerne dog de 
talrigste. Der er egentlig to Slags. Det ene bebuder 
Død (Liglys); det andet vidner om, hvad der er sket 
(Uelselys)=). : 

At Liglys er der to.Slags, et stillestaaende, som 
varsler Død paa det Sted, hvor det staar, og et bevæ- 
geligt, der varsler om Vejen, et Lig skal føres. Disse 
to Lys er begge smaa med blaalig Flamme. 

Et stillestaaende Lys uden blaalig Flamme vid- 
ner om, at der under det ligger en Skat begravet. 

%) Uelse (Uhelse?) Betydningen ondt Varsel peger imod 
en Sammensætning af Oldn. heilsa med Forstavelsen u—. 

Da — i 1860erne — nogle unge Mennesker sej- 
lede paa Tastum SØ, saa de et Lys mellem Dommerby 
og Skive. Klar over, hvad det betød, var de ikke; 
men Fortælleren mente, at det var et Lys for den 
senere dér byggede Jærnbane. 


To Fiskere fra Fjends Herred sejlede en Aften 
paa Fjorden. De havde været ude at fiske; men 
skulde nu i Mørket og Kulden hjemefter. Stedkendte 
og vejrbidte, som de var, kunde hverken Mørke eller 
Kulde forskrække dem; men pludselig saa de et Lys 
staa i Retning af Lundø. ,,Hvad er det for et Lys 
der paa Vandet, for der kan jo ikke være Land?” sagde 
den ene, og han tilføjede: ,,Der maa nok ligge en 
Skat begravet”, Men den anden svarede, at det var 
ikke muligt, for Lyset havde et blaaligt Skær. 


Liglys volder aldrig Ængstelse, for ingen véd, 
hvem det varsler for, og et Menneske kan godt se 
sitreget: 

En Mand fra Kobberup, der hed Mogens, saa ofte 
et EyssT Tastum Sør bivademonsdet ståaridern for? 
tænkte han tidt. Alle troede naturligvis, at det var 
Varsel for en Fisker; men saa skete det en Sommer- 
dag, at Mogens, grundet paa det varme Vejr, efter 
Middagen gik ned for at tage sig et Bad i Søen. Da 
Folkene kom op af Middagsluren, var Mogens ikke 
kommet igen, og da de gik ned til Søen, fandt de hans 
Klæder; men Mogens selv fandt de som Lig paa det 
Sted, hvor Lyset havde staaet. 


Engang stod 3 Liglys og lyste ude over Tastum 
Sø. De gamle troede paa tre Dødsfald; men de unge 
lo ad denne Indbildning. 

En Dag stod en gammel Mand og talte med 3 
Ungersvende, og Talen faldt paa Lysene; men de unge 
gjorde Nar af hans Tro paa dem; men da de samme 

3 unge Mennesker i November 1868 sejlede paa Søen, 
druknede de. 


De bevægelige Lys viser, som før nævnt, den 
Vej, som et Lig skal føres ad. É: 


En ung Pige fra Nordfjends tjente et Stykke Vej 
fra sit Hjem. En Dag, da hun kom hjem paa Besøg, 
spurgte hun, hvem der var syg Vest for Kirken, for 
hun havde set et Liglys komme derfra og søge ind 
gennem Kirkelaagen til Kirkegaardens nordvestlige 
Hjørne. Hendes Fader svarede, at ingen var syge der, 
og gamle Folk boede der ikke; men kort efter døde 
en ung Mand, og Ligtoget fulgte den af Pigen be- 
skrevne Vej. Glad 


I den søndre Del af Kobberup Sogn .boede en 
gammel Mand med sin Husbestyrerinde. En Morgen 
saa hun et Liglys komme ned over Marken og ud paa 
Amtsvejen, dernæst fulgte det en Kommunevej til et 
Hjørne, hvor hun tabte det af Syne. Dette kom paa 
Tale, da et ungt Menneske samme Dag kom paa Be- 
søg, og den gamle Mand fortalte meget interesseret 
om Liglys. Kort Tid efter. døde han, og Ligtoget fulgte 
den Vej, Lyset havde varslet. 

For alle Liglys gælder, at flere Personer kan se 
dem samtidig; men taler de sammen om dem, for- 
svinder de! . 

Uelselyset er baalformet. Troen paa det er ind- 
skrænket til Sydfjends. 

I Koldkur i Resen Sogn boede en Mand, som hed 
Thomas: En Dag tog hanen Tur til Sir ved Hol- 
stebro, og hans tro Hund fulgte ham. Han brød ind 
i Sir Kirke og plyndrede den for de rørlige Værdi- 
genstande, men glemte at faa«sin Hund med ud. Næste 
Søndag fandt Sirboerne Hunden foran Altret i Kirken, 
hvor den havde lagt Hvalpe. 

Da man saa, at Kirken var plyndret, lod man 
Hunden spore sin Herre, og snart fandt man Thomas 
i Koldkur. Han bekendte og blev hængt i en Galge 
syd for Karup Aa; men siden har et Uelselys vist sig 
der paa bestemte Dage i Aaret. 

Sydøst for Resen staar der ligeledes visse Dage 
i Aaret et Uelselys; det tilknyttede Sagn er ukendt. 

Efterskrift. 


Jeg kan ikke udsende denne Bog uden gennem disse 
Linier at bringe de af mine gamle Fortællere, der endnu er i 
Live, min inderligste Tak for alt, hvad de har fortalt, og for 
alt godt, jeg har modtaget i deres Hjem. 

Siden jeg begyndte at samle Folkeminder og til dette 
Øjeblik, da jeg udsender denne Afhandling, er imidlertid nogle 
af mine gode og solide Fortællere afgaaet ved. Døden. Det 
er saaledes Tilfældet med den Mand, der opfordrede mig til 
at skrive denne Bog, gamle Isack Jensen, der i mange Aar 
var Lærer i Vroue. Faa skylder jeg saa meget som ham: 
alt vedrørende Fritidssysler, Klædedragt og Lovringer skyldes 
udelukkende ham. Desuden er han en af de Mænd, jeg ved 
enhver Lejlighed har opsøgt og udspurgt, og til ham er jeg 
sjældent — maaske aldrig — gaaet forgæves. Meget har han 
fortalt mig, og jeg vil altid i dyb Taknemlighed bevare Min- 
det om ham og aldrig glemme, hvad jeg skylder denne 
Mand. 

Ligeledes vil jeg her bringe min Ven cand. mag. N. C. 
Nielsen min bedste Tak for den Haandsrækning, han har ydet 
mig under Arbejdet. 

Dr. Schiitte, Eskjær, der har gennemlæst min Afhandling, 
beder jeg ogsaa gennem disse Linier modtage min bedste Tak. 

Endelig skylder jeg Lærer Niels P. Bjerregaard Tak for 
alt, hvad han har gjort for at faa dette Skrift ud. Hverken 
Arbejde eller Ulejlighed skyede han. Han har hjulpet mig 
overordentlig meget under Udarbejdelsen og hjulpet mig med 
Planlæggelsen, foruden at han har givet mig mange gode Raad. 

Derfor modtag hver især min inderligste Tak. 


Jakob Odgaard, 


